qundao/data-zh-poetry huggingface dataset:
满江红（癸亥九日）
作者：丘崈
朝代：宋

平楚苍然，烟霭外、飞鸿冥灭。身老矣、登临感慨，几时当彻。痛饮从教吹帽落，悲歌莫系壶边缺。自人生、任运复何为，伤情切。功名事，休谩说。渠有命，谁工拙。且随宜斗健，强酬佳节。九月从今知几度，试看镜里头如雪。向醉中、赢取万缘空，真蝉脱。
滿江紅
作者：丘崈
朝代：宋

冠蓋吳中，羨來往、風流二老。談笑處、清風滿座，倡酬不了。琪樹相鮮崑閬裡，玉山高並雲煙表。嘆□時、頓有古來無，功名早。膺帝眷，符夢兆。為國鎮，騰光耀。更寧容秀野，醉眠清曉。麟組已聯方面重，袞衣行接天香繞。許畸人、巾履奉英遊，榮多少。
滿江紅
作者：丘崈
朝代：宋

平楚蒼然，煙靄外、飛鴻冥滅。身老矣、登臨感慨，幾時當徹。痛飲從教吹帽落，悲歌莫擊壺邊缺。算人生、任運復何為，傷情切。功名事，休謾說。渠有命，誰工拙。且隨宜鬥健，強酬佳節。九節從今知幾度，試看鏡裡頭如雪。向醉中、贏取萬緣空，真蟬脫。
滿江紅
作者：丘崈
朝代：宋

楚甸雲收，歌舞地、依然江渚。嗟往事、豪華無限，夢迴何許。翠被那知思玉度，繡袿謾說為行雨。悄不禁、俯仰一淒涼，成千古。吳蜀會，襟喉處。據勝勢，開天府。著詩書元帥，談笑尊俎。步障月明翻鼓吹，華榱霧溼披窗戶。把勝遊、都與舊風光，湔塵土。
滿江紅
作者：丘崈
朝代：宋

駐馬江頭，聊自放、塵勞蹤跡。身漸老、尊前羞見，異鄉風物。雪柳垂金旛勝小，釵頭又報春訊息。記去年、持酒覓新詞，人疏隔。時序好，今猶昔。攜賞處，空追憶。都如夢才覺，悄然難覓。且飲不須論許事，從今煞有佳天色。但官閒、有酒便嬉遊，愁無益。
点绛唇
作者：丘崈
朝代：宋

叹之，作此，乃三月九日也。是日，杨花甚盛，盖风云花落花开，等闲不管流年度。旧游何处。浅立空凝伫。惊拍阑干，忍见春将暮。凭风絮。为人飞去。散作愁无数。
点绛唇·花落花开
作者：丘崈
朝代：宋
体裁：词

花落花开，等闲不管流年度。旧游何处。浅立空凝伫。惊拍栏干，忍见春将暮。凭风絮。为人飞去。散作愁无数。
祝英台（成都牡丹会）
作者：丘崈
朝代：宋
体裁：词

聚春工，开绝艳，天巧信无比。旧日京华，应也只如此。等闲一尺娇红，燕脂微点，宛然印、昭阳玉指。最好是。乐岁台府官闲，风流剩欢意。痛饮连宵，花也为人醉。可堪银烛烧残，红妆归去，任春在、宝钗云髻。
祝英臺·祝英臺近
作者：丘崈
朝代：宋

聚春工，開絕豔，天巧信無比。舊日京華，應也只如此。等閒一尺嬌紅，燕脂微點，宛然印、昭陽玉指。最好是。樂歲臺府官閒，風流剩歡意。痛飲連宵，花也為人醉。可堪銀燭燒殘，紅妝歸去，任春在、寶釵雲髻。
臨江仙
作者：丘崈
朝代：宋

天上玉卮稱萬壽，人間湛露初勻。種萱堂上閱青春。薰風頻送喜，同日拜絲綸。班在蕊珠仙綴立，等閒歷遍燕秦。紫皇先付與佳名。宜家更宜國，宜子又宜孫。
菩萨蛮·云林带水山横阁
作者：丘崈
朝代：宋
体裁：词

云林带水山横阁。
故人去尽添萧索。
反照射微茫。
临分愁夕阳。
传柑当令节。
连璧朝天阕。
还有雁西飞。
慰人新别离。
菩萨蛮·秋声夜到秋香园
作者：丘崈
朝代：宋
体裁：词

秋声夜到秋香园。
重帘拭卷都开遍。
只似旧时香。
更添些子黄。
绮窗人共赋。
犹忆分香句。
别后几回秋。
见花空复愁。
菩萨蛮（再登赏心用林子长韵）
作者：丘崈
朝代：宋
体裁：词

壶边击断歌无节。山川一带伤情切。依旧石头城。夕阳天外明。行人谁是侣。遗唱今何许。对酒转愁多。愁多奈酒何。
菩萨蛮（次朱都大韵送王漕行）
作者：丘崈
朝代：宋
体裁：词

云林带水山横阁。故人去尽添萧索。反照射微茫。临分愁夕阳。传柑当令节。连璧朝天阙。还有雁西飞。慰人新别离。
菩萨蛮（甲午秋作）
作者：丘崈
朝代：宋
体裁：词

秋声夜到秋香院。重帘试卷都开遍。只似旧时香。更添些子黄。绮窗人共赋。犹忆分香句。别后几回秋。见花空复愁。
菩薩蠻
作者：丘崈
朝代：宋

壺邊擊斷歌無節。山川一帶傷情切。依舊石頭城。夕陽天外明。行人誰是侶。遺唱今何許。對酒轉愁多。愁多奈酒何。
菩薩蠻
作者：丘崈
朝代：宋

秋聲夜到秋香園。重簾拭卷都開遍。只似舊時香。更添些子黃。綺窗人共賦。猶憶分香句。別後幾回秋。見花空復愁。
菩薩蠻
作者：丘崈
朝代：宋

雲林帶水山橫閣。故人去盡添蕭索。反照射微茫。臨分愁夕陽。傳柑當令節。連璧朝天闋。還有雁西飛。慰人新別離。
蓦山溪·风传芳信
作者：丘崈
朝代：宋
体裁：词

风传芳信，晓色便清霁。帘幕护春寒，篆香温、笙簧韵美。使华容与，星动帝王州，花上脸，柳边眉，竞报占熊喜。欢娱好是，玉塞无尘起。鞭计小迟留，要长折、遐冲万里。传闻有诏，宣室待归来，醽醁满，叵罗深，莫负春葱指。
蓦山溪·风传芳信
作者：丘崈
朝代：宋

风传芳信，晓色便清霁。帘幕护春寒，篆香温、笙簧韵美。使华容与，星动帝王州，花上脸，柳边眉，竞报占熊喜。欢娱好是，玉塞无尘起，鞭计小迟留，要长折、遐冲万里。传闻有诏，宣室待归来，醽醁满，叵罗深，莫负春葱指。
蓦山溪（为叶总领寿）
作者：丘崈
朝代：宋

风传芳信，晓色便清霁。帘幕护春寒，篆香温、笙簧韵美。使华容与，星动帝王州，花上脸，柳边眉，竞报占熊喜。欢娱好是，玉塞无尘起，鞭计小迟留，要长折、遐冲万里。传闻有诏，宣室待归来，＿醁满，叵罗深，莫负春葱指。
蝶恋花
作者：丘崈
朝代：宋
体裁：词

梅子著花当献寿。
得得天工，有意还知否。
教在岁寒双雪后。
长年不羡松筠茂。
莫厌杯深歌舞奏。
约略丝纶，正是来时候。
富贵明年公自有。
天香公烛黄封酒。
蝶恋花·梅子着花当献寿
作者：丘崈
朝代：宋

梅子着花当献寿。
得得天工，有意还知否。
教在岁寒双雪后。
长年不羡松筠茂。
莫厌杯深歌舞奏。
约略丝纶，正是来时候。
富贵明年公自有。
天香公烛黄封酒。
蝶恋花·逼砌筠窗围小院
作者：丘崈
朝代：宋
体裁：词

逼砌筠窗围小院。
日照花枝，疏影重重见。
金鸭无风香自暖。
腊寒才比春寒浅。
画景温温烘笔砚。
闲把安西，六纸都临遍。
茗碗不禁幽梦远。
鹊来唤起斜阳晚。
蝶恋花·鼓吹东方天欲晓
作者：丘崈
朝代：宋

鼓吹东方天欲晓。
打彻伊州，梅柳都开了。
尽道鄞江春许早。
使君未到春先到。
号令只凭花信报。
旗垒精明，家世临淮妙。
遥想明年元夕好。
玉人更着华灯照。
蝶恋花（为钱守寿）
作者：丘崈
朝代：宋
体裁：词

梅子著花当献寿。得得天工，有意还知否。教在岁寒霜雪后。长年不羡松筠茂。莫厌杯深歌舞奏。约略丝纶，正是来时候。富贵明年公自有。天香宫烛黄封酒。
蝶恋花（西堂竹阁，日气温然，戏作）
作者：丘崈
朝代：宋
体裁：词

逼砌筠窗围小院。日照花枝，疏影重重见。金鸭无风香自暖。腊寒才比春寒浅。昼景温温烘笔砚。闲把安西，六纸都临遍。茗碗不禁幽梦远。鹊来唤起斜阳晚。
蝶恋花（送岳明州）
作者：丘崈
朝代：宋
体裁：词

鼓吹东方天欲晓。打彻伊州，梅柳都开了。尽道鄞江春许早。使君未到春先到。号令只凭花信报。旗垒精明，家世临淮妙。遥想明年元夕好。玉人更著华灯照。
蝶戀花
作者：丘崈
朝代：宋

梅子著花當獻壽。得得天工，有意還知否。教在歲寒雙雪後。長年不羨松筠茂。莫厭杯深歌舞奏。約略絲綸，正是來時候。富貴明年公自有。天香公燭黃封酒。
蝶戀花
作者：丘崈
朝代：宋

逼砌筠窗圍小院。日照花枝，疏影重重見。金鴨無風香自暖。臘寒才比春寒淺。畫景溫溫烘筆硯。閒把安西，六紙都臨遍。茗碗不禁幽夢遠。鵲來喚起斜陽晚。
蝶戀花
作者：丘崈
朝代：宋

鼓吹東方天欲曉。打徹伊州，梅柳都開了。盡道鄞江春許早。使君未到春先到。號令只憑花信報。旗壘精明，家世臨淮妙。遙想明年元夕好。玉人更著華燈照。
西江月
作者：丘崈
朝代：宋

恰好輕篷短棹，絕勝錦纜牙檣。一聲橫笛起微茫。十里紅蓮步障。小待山頭吐月，何妨說劍杯長。更看風露洗湖光。水底金盤滉漾。
西江月
作者：丘崈
朝代：宋

明日又還重九，黃昏小雨疏風。菊英萸糝一尊同。付與今宵號夢。寒意梧桐葉上，客愁畫角聲中。小樓何日卻從容。千里此情應共。
西江月·恰好轻篷短棹
作者：丘崈
朝代：宋
体裁：词

恰好轻篷短棹，绝胜锦缆牙樯。一声横笛起微茫。十里红莲步障。小待山头吐月，何妨说剑杯长。更看风露洗湖光。水底金盘滉漾。
西江月·明日又还重九
作者：丘崈
朝代：宋
体裁：词

明日又还重九，黄昏小雨疏风。
菊英萸糁一尊同。
付与今宵号梦。
寒意梧桐叶上，客愁画角声中。
小楼何日却从容。
千里此情应共。
西江月·明日又还重九
作者：丘崈
朝代：宋
体裁：词

明日又还重九，黄昏小雨疏风。菊英萸糁一尊同。付与今宵好梦。寒意梧桐叶上，客愁画角声中。小楼何日却从容。千里此情应共。
西河
作者：丘崈
朝代：宋

清似水。不了眼中供淚。今宵忍聽唱陽關，暮雲千里。可堪客裡送行人，家山空老春薺。道別去、如許易。離合定非人意。幾年回首望龍門，近才御李。也知追詔有來時，匆匆今見歸騎。整弓刀，徒御喜。舉離觴、飲釂無味。端的慰人愁悴。想天心，注倚方深，應是日日傳宣公來未。
西河·饯钱漕仲耕移知婺州奏事，用幼安韵
作者：丘崈
朝代：宋
体裁：词

清似水。不了眼中供泪。今宵忍听唱阳关，暮云千里。可堪客里送行人，家山空老春荠。道别去、如许易。离合定非人意。几年回首望龙门，近才御李。也知追诏有来时，匆匆今见归骑。整弓刀，徒御喜。举离觞、饮釂无味。端的慰人愁悴。想天心，注倚方深，应是日日传宣公来未。
西河（饯钱漕仲耕移知婺州奏事，用幼安韵）
作者：丘崈
朝代：宋

清似水。不了眼中供泪。今宵忍听唱阳关，暮云千里。可堪客里送行人，家山空老春荠。道别去、如许易。离合定非人意。几年回首望龙门，近才御李。也知追诏有来时，匆匆今见归骑。整弓刀，徒御喜。举离觞、饮酹无味。端的慰人愁悴。想天心，注倚方深，应是日日传宣公来未。
诉衷情·素衣苍狗不成妍
作者：丘崈
朝代：宋

素衣苍狗不成妍。
何意妒蝉娟。
不知高处难掩，终自十分圆。
涵万象，独当天。
照无边。
干坤呈露，何况人间，大地山川。
诉衷情·芙蓉深径小肩舆
作者：丘崈
朝代：宋

芙蓉深径小肩舆。
相并语徐徐。
红妆着处迎笑，遮路索踟蹰。
锦步障，绣储胥。
绕重湖。
更添月照，人面花枝，疑在蓬壶。
诉衷情令 其二 丙申中秋
作者：丘崈
朝代：宋
体裁：词

素衣苍狗不成妍。何意妒蝉娟。不知高处难掩，终自十分圆。涵万象，独当天。照无边。乾坤呈露，何况人间，大地山川。
诉衷情（丙申中秋）
作者：丘崈
朝代：宋

素衣苍狗不成妍。何意妒婵娟。不知高处难掩，终自十分圆。涵万象，独当天。照无边。乾坤呈露，何况人间，大地山川。
诉衷情（因见早梅作）
作者：丘崈
朝代：宋
体裁：词

十分风味似诗人。有些子太清生。只应最嫌俗子，消瘦却盈盈。风乍静，雪初晴。月微明。泊然疏淡，莫是无情，作个关情。
诉衷情（癸未团司归舟中作）
作者：丘崈
朝代：宋
体裁：词

东风罨岸进船难。酒醒篆香残。不堪客里无绪，那更晚来寒。思往事，耿无眠。掩屏山。夜深人静，何处一声，月子弯弯。
诉衷情（荆南重湖作）
作者：丘崈
朝代：宋
体裁：词

芙蓉深径小肩舆。相并语徐徐。红妆著处迎笑，遮路索踟蹰。锦步障，绣储胥。绕重湖。更添月照，人面花枝，疑在蓬壶。
谒金门·槐阴绿
作者：丘崈
朝代：宋
体裁：词

槐阴绿。帘卷翠屏山曲。照眼冰壶寒并玉。赐衣便雾縠。熊梦又惊初卜。好在掖垣梧竹。应讶人归犹未速。已颁新诏墨。
谒金门·罗袖薄
作者：丘崈
朝代：宋
体裁：词

罗袖薄。玉臂镂花金约。起晚欠伸莲步弱。倚床娇韵恶。独自青楼珠箔。怎向日长花落。门掩东风春寂寞。误人瞋喜鹊。
谒金门·花雨润
作者：丘崈
朝代：宋
体裁：词

花雨润。
烟锁玉炉香韵。
笑度华年春不尽。
寿觞寒食近。
甲子才周一瞬。
争羡珠颜青鬓。
咫尺朝元仙路稳。
碧云新有信。
谒金门·风又雨
作者：丘崈
朝代：宋
体裁：词

风又雨。吹面落花红舞。把酒不禁春思苦。别离闻杜宇。叠嶂楼头佳处。犹想襞笺容与。思入云山便好语。莫辞频寄取。
谒金门（为尤郎中延之寿）
作者：丘崈
朝代：宋
体裁：词

花雨润。烟锁玉炉香韵。笑度华年春不尽。寿觞寒食近。甲子才周一瞬。争羡朱颜青鬓。咫尺朝元仙路稳。碧云新有信。
谒金门（为韩漕无咎寿）
作者：丘崈
朝代：宋

槐阴绿。帘卷翠屏山曲。照眼冰壶寒并玉。赐衣便雾＿。熊梦又惊初卜。好在掖垣梧竹。应讶人归犹未速。已颁新诏墨。
谒金门（送林子长同年起官宣城）
作者：丘崈
朝代：宋

风又雨。吹面落花红舞。把酒不禁春思苦。别离闻杜宇。叠嶂楼头佳处。犹想襞笺容与。思人云山便好语。莫辞频寄取。
醉花阴（木犀）
作者：丘崈
朝代：宋
体裁：词

碧玉槎桠金粟小。山路惊秋老。倒倚湿寒烟，似怯秋风，阁泪啼清晓。铜壶冷浸宜深窈。人试新妆巧。云鬓一枝斜，小阁幽窗，是处都香了。
醉花陰
作者：丘崈
朝代：宋

碧玉槎椏金粟小。山路驚秋老。倒倚溼寒煙，似怯秋風，閣淚啼清曉。銅壺冷浸宜深窈。人試新妝巧。雲鬢一枝斜，小閣幽窗，是處都香了。
锦帐春·翠竹如屏
作者：丘崈
朝代：宋

翠竹如屏，浅山如画。
小池面、危桥一跨。
着棕亭临水，宛然郊野。
竹篱茅舍。
好是天寒，倍添幽雅。
正雪意、垂垂欲下。
更朦胧月影，弄明初夜。
梅花动也。
锦帐春（已未孟冬乐净见梅英作）
作者：丘崈
朝代：宋
体裁：词

翠竹如屏，浅山如画。小池面、危桥一跨。著棕亭临水，宛然郊野。竹篱茅舍。好是天寒，倍添幽雅。正雪意、垂垂欲下。更朦胧月影，弄明初夜。梅花动也。
驀山溪
作者：丘崈
朝代：宋

風傳芳信，曉色便清霽。簾幕護春寒，篆香溫、笙簧韻美。使華容與，星動帝王州，花上臉，柳邊眉，競報佔熊喜。歡娛好是，玉塞無塵起。鞭計小遲留，要長折、遐衝萬里。傳聞有詔，宣室待歸來，醽醁滿，叵羅深，莫負春蔥指。
鷓鴣天
作者：丘崈
朝代：宋

兩兩維舟近柳堤。菱歌迤邐過前溪。曲中自訴衷腸事，岸上行人那得知。金齒屐，翠雲篦。女蘿為帶蕙為衣。惜花貪折歸時晚，急槳相呼入翠微。
鷓鴣天
作者：丘崈
朝代：宋

懷抱環奇懶叩閽。朝陽獨賦遠人村。即看飛下芝封詔，會見趣歸金馬門。今夕飲，拼濡裙。一時尊俎盡詩人。唯餘阿買真才劣，醉後猶能寫八分。
鷓鴣天
作者：丘崈
朝代：宋

準擬關門度一秋。強扶衰病起相酬。不辭酩酊還吹帽，自笑鬅鬙怯露頭。江日晚，更遲留。爭傳五馬足風流。論車載酒渾閒事，著籠藏花說未休。
鷓鴣天
作者：丘崈
朝代：宋

玳瑁宴中見綠珠。淡然高韻勝施朱。揉蘭霧縠薔薇淺，半露冰肌玉不如。餐秀色，味膚腴。輕紅端合與為奴。只愁宴罷翻成恨，贏得偏憐不似初。
鷓鴣天
作者：丘崈
朝代：宋

陸海蓬壺自有山。光風霽月未應慳。但將歌舞酬佳節，卻信陰晴是等閒。花照夜，燭烘盤。明年公更酒腸寬。奉陪黃傘傳柑宴，莫望紅妝擁座歡。
鹧鸪天·两两维舟近柳堤
作者：丘崈
朝代：宋
体裁：词

两两维舟近柳堤。菱歌迤逦过前溪。曲中自诉衷肠事，岸上行人那得知。金齿屐，翠云篦。女萝为带蕙为衣。惜花贪折归时晚，急桨相呼入翠微。
鹧鸪天·准拟关门度一秋
作者：丘崈
朝代：宋

准拟关门度一秋。
强扶衰病起相酬。
不辞酩酊还吹帽，自笑鬅鬙怯露头。
江日晚，更迟留。
争传五马足风流。
论车载酒浑闲事，着笼藏花说未休。
鹧鸪天·准拟关门度一秋
作者：丘崈
朝代：宋
体裁：词

准拟关门度一秋。强扶衰病起相酬。不辞酩酊还吹帽，自笑鬅鬙怯露头。江日晚，更迟留。争传五马足风流。论车载酒浑闲事，著笼藏花说未休。
鹧鸪天·怀抱环奇懒叩阍
作者：丘崈
朝代：宋
体裁：词

怀抱环奇懒叩阍。
朝阳独赋远人村。
即看飞下芝封诏，会见趣归金马门。
今夕饮，拼濡裙。
一时尊俎尽诗人。
唯馀阿买真才劣，醉后犹能写八分。
鹧鸪天·玳瑁宴中见绿珠
作者：丘崈
朝代：宋
体裁：词

玳瑁宴中见绿珠。
淡然高韵胜施朱。
揉兰雾縠蔷薇浅，半露冰肌玉不如。
餐秀色，味肤腴。
轻红端合与为奴。
只愁宴罢翻成恨，赢得偏怜不似初。
鹧鸪天·陆海蓬壶自有山
作者：丘崈
朝代：宋
体裁：词

陆海蓬壶自有山。
光风霁月未应悭。
但将歌舞酬佳节，却信阴晴是等闲。
花照夜，烛烘盘。
明年公更酒肠宽。
奉陪黄伞传柑宴，莫望红妆拥座欢。
鹧鸪天·陆海蓬壶自有山
作者：丘崈
朝代：宋

陆海蓬壶自有山。光风霁月未应慳。但将歌舞酬佳节，却信阴晴是等闲。花照夜，烛烘盘。明年公更酒肠宽。奉陪黄伞传柑宴，莫忘红妆拥座欢。
鹧鸪天（乙未钱守登君山）
作者：丘崈
朝代：宋

准拟关门度一秋。强扶衰病起相酬。不辞酩酊还吹帽，自笑＿＿怯露头。江日晚，更迟留。争传五马足风流。论车载酒浑闲事，著笼藏花说未休。
鹧鸪天（和严倅二秦同集席上赋）
作者：丘崈
朝代：宋

怀抱环奇懒叩阍。朝阳独赋远人村。即看飞下芝封诏，曾见趣归金马门。今夕饮，拚濡裙。一时尊俎尽诗人。唯余阿买真才劣，醉后犹能写八分。
鹧鸪天（咏绿荔枝）
作者：丘崈
朝代：宋

玳瑁筵中见绿珠。淡然高韵胜施朱。揉蓝雾雾蔷薇浅，半露冰肌玉不如。餐秀色，味肤腴。轻红端合与为奴。只愁宴罢翻成恨，赢得偏怜不似初。
鹧鸪天（采莲曲）
作者：丘崈
朝代：宋

两两维舟近柳堤。菱歌迤逦过前溪。曲中自诉衷肠事，岸上行人那得知。金齿屐，翠云篦。女萝为带蕙为衣。惜花贪折归时晚，急浆相呼入翠微。
黃河清
作者：丘崈
朝代：宋

鼓角清雄佔雲祲。喜邊塵、今度還靜。一線乍添，長覺皇州日永。樓外崇牙影轉，擁千騎、歡聲萬井。太平官府人初見，夢熊三佔佳景。皇恩夜出天闈，雲章粲、鳳鸞飛動相映。寶帶萬釘，與作今朝佳慶。勳業如斯得也，況整頓、江淮大定。這回恰好，歸朝去、共調金鼎。
黄河清·鼓角清雄占云祲
作者：丘崈
朝代：宋
体裁：词

鼓角清雄占云祲。喜边尘、今度还静。一线乍添，长觉皇州日永。楼外崇牙影转，拥千骑、欢声万井。太平官府人初见，梦熊三占佳景。皇恩夜出天闱，云章粲、凤鸾飞动相映。宝带万钉，与作今朝佳庆。勋业如斯得也，况整顿、江淮大定。这回恰好，归朝去、共调金鼎。
黄河清（为史帅寿）
作者：丘崈
朝代：宋

鼓角清雄占云＿。喜边尘、今度还静。一线乍添，长觉皇州日永。楼外崇牙影转，拥千骑、欢声万井。太平官府人初见，梦三占佳景。皇恩夜出天闱，云章粲、凤鸾飞动相映。宝带万钉，与作今朝佳庆。勋业如斯得也，况整顿、江淮大定。这回恰好，归朝去、共调金鼎。
题涪州双鱼次刘郎中韵
作者：丘无逸
朝代：宋
体裁：七言律诗

谁将江石作鱼镌，奋鬣扬鬐似戏莲。今报丰登当此日，昔模形状自何年。雪因呈瑞争高下，星以分宫较后先。八使经财念康阜，寄诗褒激守臣贤。
寄外
作者：丘氏
朝代：宋

帘裏孤灯觉晓迟，独眠留得宿粧眉。
珊瑚枕上惊残梦，认得萧郎马过时。
寄外
作者：丘氏
朝代：宋

帘里孤灯觉晓迟，独眠留得宿妆眉。珊瑚枕上惊残梦，认得萧郎马过时。
寄外
作者：丘氏
朝代：宋

簾裏孤燈覺曉遲，獨眠留得宿粧眉。
珊瑚枕上驚殘夢，認得蕭郎馬過時。
仪真太守召看牡丹
作者：丘浚
朝代：宋

何事化工情愈重，偏教此卉大妖妍。
王孙欲种无余地，颜巷安贫欠买钱。
晓槛竞开香世界，夜阑谁结醉因缘。
须知村落桑耘处，田叟饥耕妇不眠。
仪真太守召看牡丹
作者：丘浚
朝代：宋

何事化工情愈重，偏教此卉大妖妍。王孙欲种无馀地，颜巷安贫欠买钱。晓槛竞开香世界，夜阑谁结醉因缘。须知村落桑耘处，田叟饥耕妇不眠。
句
作者：丘浚
朝代：宋

春云片片揭新绵。丑却天下美人面，正得世间君子心。阶上腥臊堆蚬子，口中浓血吐槟榔。风腥蛮市合，日上瘴云红。郭京杨式刘无忌，皆在东南卧白云。
句·其一
作者：丘浚
朝代：宋

春云片片揭新绵。
句·其三
作者：丘浚
朝代：宋

阶上腥臊堆蚬子，口中浓血吐槟榔。
句·其二
作者：丘浚
朝代：宋

丑却天下美人面，正得世间君子心。
句·其五
作者：丘浚
朝代：宋

郭京杨式刘无忌，皆在东南卧白云。
句·其四
作者：丘浚
朝代：宋

风腥蛮市合，日上瘴云红。
咏钱塘
作者：丘浚
朝代：宋
体裁：七言律诗

南屏高瞰府城西，画舸千艘共醉迷。四柱台边烟是幕，百花桥畔葑连堤。龙檀咽路迎舆隼，绮绣登山污粉题。暮色沈沈郛郭闭，宝灯辉映梵天低。
登西湖北楼
作者：丘浚
朝代：宋

寻游心绪忍阑珊，高处重登始是观。晚吹划开三面碧，晨曦收住一天寒。南屏洞户萝阴合，东极鳌峰雪浪漫。远近声形穷不得，离朱师旷漫凭栏。澄霁无涯混一区，似开尘网到华胥。图抨水墨烟昏处，国占清凉月上初。云梦泽宽城邑远，华严川好酒胥疏。祇期摆脱名缰了，来约真仙傍此居。
登西湖北楼·其一
作者：丘浚
朝代：宋
体裁：七言律诗

寻游心绪忍阑珊，高处重登始是观。晚吹划开三面碧，晨曦收住一天寒。南屏洞户萝阴合，东极鳌峰雪浪漫。远近声形穷不得，离朱师旷漫凭栏。
登西湖北楼·其二
作者：丘浚
朝代：宋
体裁：七言律诗

澄霁无涯混一区，似开尘网到华胥。图抨水墨烟昏处，国占清凉月上初。云梦泽宽城邑远，华严川好酒胥疏。祇期摆脱名缰了，来约真仙傍此居。
秩满寄茅山道友
作者：丘浚
朝代：宋
体裁：七言律诗

鸣凤相邀览德辉，松萝从此与心违。孤峰万仞月正照，古屋数间人未归。欲助唐虞开有道，深惭巢许劝忘机。明朝又引轻帆去，紫朮年年空自肥。
赠五羊太守
作者：丘浚
朝代：宋
体裁：七言绝句

碧睛蛮婢头蒙布，黑面胡儿耳带环。几处楼台皆枕水，四周城郭半围山。
题圣果寺介亭诗
作者：丘浚
朝代：宋

金商肃肃淬龙渊，白晓挥开东北天。
天孙引下翡翠烟，层层堆列参井边。
便于裸壤蟠危巅，城雉岧峣暗接连。
地祇欲夸融结权，藓花斸破蛰虫迁。
皮刳骨露判混元，一支一节相贯穿。
洞庭波浪彻底干，驱来不用暴秦鞭。
大者臲尯下腾骞，尊卑序立鸿雁联。
欲觐曜宝礼法专，貘豹甝虎竞差肩。
禀命踧蹜未敢前，精神张王腰挛拳。
霸臣纳土穷海堧，怪状埋没几百年。
中和有美既争先，磷磷丹漆排雕椽。
太守择之继曩贤，念此嵌空清且坚。
遽于峭绝创墀轩，名之以介非徒然。
介是长男变初世，六二爻辞藴深秘。
重门待暴乃其卦，未兆未萌堪畏避。
公性中正仍尽瘁，悔吝何忧忧道义。
道义兴行皇纲备，乃是择之之本志。
平湖巨浸六幕宽，此时非独图宴憙。
暑月芙蓉秋月涛，截断风光千百里。
鹏云沆瀣南北透，离朱瞪目旷倾耳。
料公岂恋苇苕地，才业施为自兹始。
或借前筯或赤棰，式遏蛮戎顺文轨。
炎上润下火兼水，无燥无烈无圮毁。
张衡巧制尘灰纍，八虬困睡金丸止。
劝公速为苍生起，起辅垂裳圣天子。
永永勋庸辉信史，此亭万古镇星纪。
题圣果寺介亭诗
作者：丘浚
朝代：宋

金商肃肃淬龙渊，白晓挥开东北天。天孙引下翡翠烟，层层堆列参井边。便于裸壤蟠危巅，城雉岧峣暗接连。地祇欲誇融结权，藓花斸破蛰虫迁。皮刳骨露判混元，一支一节相贯穿。洞庭波浪彻底乾，驱来不用暴秦鞭。大者臲尯下腾骞，尊卑序立鸿雁联。欲觐曜宝礼法专，貘豹甝虎竞差肩。禀命踧蹜未敢前，精神张王腰挛拳。霸臣纳土穷海堧，怪状埋没几百年。中和有美既争先，磷磷丹漆排雕椽。太守择之继曩贤，念此嵌空清且坚。遽于峭绝创墀轩，名之以介非徒然。介是长男变初世，六二爻辞蕴深秘。重门待暴乃其卦，未兆未萌堪畏避。公性中正仍尽瘁，悔吝何忧忧道义。道义兴行皇纲备，乃是择之之本志。平湖巨浸六幕宽，此时非独图宴憙。暑月芙蓉秋月涛，截断风光千百里。鹏云沆瀣南北透，离朱瞪目旷倾耳。料公岂恋苇苕地，才业施为自兹始。或借前箸或赤箠，式遏蛮戎顺文轨。炎上润下火兼水，无燥无烈无圮毁。张衡巧制尘灰累，八虬困睡金丸止。劝公速为苍生起，起辅垂裳圣天子。永永勋庸辉信史，此亭万古镇星纪。
儀真太守召看牡丹
作者：丘濬
朝代：宋

何事化工情愈重，偏教此卉大妖妍。
王孫欲種無餘地，顔巷安貧欠買錢。
曉檻競開香世界，夜闌誰結醉因緣。
須知村落桑耘處，田叟饑耕婦不眠。
句·其一
作者：丘濬
朝代：宋

春雲片片揭新綿。
句·其三
作者：丘濬
朝代：宋

階上腥臊堆蜆子，口中濃血吐檳榔。
句·其二
作者：丘濬
朝代：宋

醜却天下美人面，正得世間君子心。
句·其五
作者：丘濬
朝代：宋

郭京楊式劉無忌，皆在東南卧白雲。
句·其四
作者：丘濬
朝代：宋

風腥蠻市合，日上瘴雲紅。
寺中聞射因成
作者：丘濬
朝代：宋

殿宇時聞燕雀喧，虛庭盡日少人行。
孤吟獨坐情何限，時喜風傳中鵠聲。
寺中闻射因成
作者：丘濬
朝代：宋
体裁：七言绝句

殿宇时闻燕雀喧，虚庭尽日少人行。孤吟独坐情何限，时喜风传中鹄声。
登西湖北樓·其一
作者：丘濬
朝代：宋

尋遊心緒忍闌珊，高處重登始是觀。
晚吹劃開三面碧，晨曦收住一天寒。
南屏洞戶蘿陰合，東極鼇峰雪浪漫。
遠近聲形窮不得，離朱師曠漫凭欄。
登西湖北樓·其二
作者：丘濬
朝代：宋

澄霽無涯混一區，似開塵網到華胥。
圖抨水墨煙昏處，國占清凉月上初。
雲夢澤寬城邑遠，華嚴川好酒胥疏。
祇期擺脫名韁了，來約真仙傍此居。
秩滿寄茅山道友
作者：丘濬
朝代：宋

鳴鳳相邀覽德輝，松蘿從此與心違。
孤峰萬仞月正照，古屋數間人未歸。
欲助唐虞開有道，深慚巢許勸忘機。
明朝又引輕帆去，紫朮年年空自肥。
詠錢塘
作者：丘濬
朝代：宋

南屏高瞰府城西，畫舸千艘共醉迷。
四柱臺邊煙是幕，百花橋畔葑連隄。
龍檀咽路迎輿隼，綺繡登山汙粉題。
暮色沈沈郛郭閉，寶燈輝映梵天低。
贈五羊太守
作者：丘濬
朝代：宋

碧睛蠻婢頭蒙布，黑面胡兒耳带環。
幾處樓臺皆枕水，四周城郭半圍山。
題聖果寺介亭詩
作者：丘濬
朝代：宋

金商肅肅淬龍淵，白曉揮開東北天。
天孫引下翡翠煙，層層堆列參井邊。
便於裸壤蟠危巔，城雉岧嶢暗接連。
地祇欲誇融結權，蘚花斸破蟄蟲遷。
皮刳骨露判混元，一支一節相貫穿。
洞庭波浪徹底乾，驅來不用暴秦鞭。
大者臲尯下騰騫，尊卑序立鴻雁聯。
欲覲曜寶禮法專，貘豹甝虎競差肩。
稟命踧蹜未敢前，精神張王腰攣拳。
霸臣納土窮海堧，怪狀埋沒幾百年。
中和有美既爭先，磷磷丹漆排雕椽。
太守擇之繼曩賢，念此嵌空清且堅。
遽於峭絕創墀軒，名之以介非徒然。
介是長男變初世，六二爻辭藴深祕。
重門待暴乃其卦，未兆未萌堪畏避。
公性中正仍盡瘁，悔吝何憂憂道義。
道義興行皇綱備，乃是擇之之本志。
平湖巨浸六幕寬，此時非獨圖宴憙。
暑月芙蓉秋月濤，截斷風光千百里。
鵬雲沆瀣南北透，離朱瞪目曠傾耳。
料公豈戀葦苕地，才業施爲自茲始。
或借前筯或赤箠，式遏蠻戎順文軌。
炎上潤下火兼水，無燥無烈無圮毀。
張衡巧製塵灰纍，八虬困睡金丸止。
勸公速爲蒼生起，起輔垂裳聖天子。
永永勳庸輝信史，此亭萬古鎮星紀。
題涪州雙魚次劉郎中韵
作者：丘無逸
朝代：宋

誰將江石作魚鎸，奮鬣揚鬐似戲蓮。
今報豐登當此日，昔模形狀自何年。
雪因呈瑞爭高下，星以分宮較後先。
八使經財念康阜，寄詩褒激守臣賢。
講易
作者：丘程
朝代：宋

易理分明在畫中，誰知易道畫難窮。
不知畫意空箋注，何異丹青欲畫風。
讲易
作者：丘程
朝代：宋
体裁：七言绝句

易理分明在画中，谁知易道画难穷。不知画意空笺注，何异丹青欲画风。
一中
作者：丘葵
朝代：宋

莫把三才別立根，此身亦自一中分。
四時環繞天包地，萬片捲舒山出雲。
道在靈臺常潑潑，氣歸元海自沄沄。
百年保合太和內，老學無成恐有聞。
一中
作者：丘葵
朝代：宋
体裁：七言律诗

莫把三才别立根，此身亦自一中分。四时环绕天包地，万片捲舒山出云。道在灵台常泼泼，气归元海自沄沄。百年保合太和内，老学无成恐有闻。
七月望日再游弥陀岩
作者：丘葵
朝代：宋
体裁：七言律诗

弥陀岩下苍榕树，借我今年两度游。客思凄凉无奈老，水光潋滟最宜秋。便思乘兴归沧海，却恨知心远白鸥。日暮强随年少去，溪山好处尽成愁。
七月望日再遊彌陀巖
作者：丘葵
朝代：宋

彌陀巖下蒼榕樹，借我今年兩度游。
客思凄凉無奈老，水光瀲灩最宜秋。
便思乘興歸滄海，却恨知心遠白鷗。
日暮强隨年少去，溪山好處盡成愁。
七歌效杜陵体
作者：丘葵
朝代：宋

景炎元年北人至，撒花初令豪家备。谁梯祸乱敷我民，敲朴日烦无处避。富者有银犹可苏，贫者无银卖田地。呜呼一歌兮歌已衰，天日不见惟阴霾。三宫北狩何时返，猿啼鬼哭尘沙远。李陵卫律甘匪人，岂无蔡琰吹胡管。江南江北骨成山，箭瘢纷纷剑痕满。呜呼二歌兮歌未休，潸然出涕滂沱流。山林啸聚繁有徒，州家买尽勤招呼。县官被命不敢逊，麒麟出模群狐孤。昨者参州红帕首，高官厚禄恣狂图。呜呼三歌兮歌三发，天翻地覆纲常灭。督府养兵如养子，帛堆其家粟崇庾。少不如意出怨言，恃功偃蹇骄其主。道旁老氓哭告予，未被贼苦被军苦。呜呼四歌兮歌始宣，悲风为我吹尘寰。富儿谐了西园债，身著绿衣足誇诧。那知又有价高人，昨日新官今日罢。近来书满只月馀，白头老吏慵送迓。呜呼五歌兮歌未足，末世由来多反覆。十家九室厨无烟，儿夫仆后妻僵前。米珠薪桂肉如玉，野无青草飞乌鸢。手持空券向何许，官司有印侬无钱。呜呼六歌兮歌愈悲，天下太平竟何时。我生不辰逢乱离，四方蹙蹙何所之。欲登山兮有虎豹，欲入海兮有蛟螭。归来归来磨兜坚，毋与蛟斗兮毋充虎饥。呜呼七歌兮歌曲罢，猿啼清昼虫鸣夜。
七歌效杜陵体·其一
作者：丘葵
朝代：宋
体裁：古风

景炎元年北人至，撒花初令豪家备。谁梯祸乱敷我民，敲朴日烦无处避。富者有银犹可苏，贫者无银卖田地。呜呼一歌兮歌已衰，天日不见惟阴霾。
七歌效杜陵体·其七
作者：丘葵
朝代：宋
体裁：古风

我生不辰逢乱离，四方蹙蹙何所之。欲登山兮有虎豹，欲入海兮有蛟螭。归来归来磨兜坚，毋与蛟斗兮毋充虎饥。呜呼七歌兮歌曲罢，猿啼清昼虫鸣夜。
七歌效杜陵体·其三
作者：丘葵
朝代：宋
体裁：古风

山林啸聚繁有徒，州家买尽勤招呼。县官被命不敢逊，麒麟出模群狐孤。昨者参州红帕首，高官厚禄恣狂图。呜呼三歌兮歌三发，天翻地覆纲常灭。
七歌效杜陵体·其二
作者：丘葵
朝代：宋
体裁：古风

三宫北狩何时返，猿啼鬼哭尘沙远。李陵卫律甘匪人，岂无蔡琰吹胡管。江南江北骨成山，箭瘢纷纷剑痕满。呜呼二歌兮歌未休，潸然出涕滂沱流。
七歌效杜陵体·其五
作者：丘葵
朝代：宋

富儿谐了西园债，身着绿衣足夸诧。
那知又有价高人，昨日新官今日罢。
近来书满只月余，白头老吏慵送迓。
呜呼五歌兮歌未足，末世由来多反覆。
七歌效杜陵体·其五
作者：丘葵
朝代：宋

富儿谐了西园债，身著绿衣足誇诧。那知又有价高人，昨日新官今日罢。近来书满只月馀，白头老吏慵送迓。呜呼五歌兮歌未足，末世由来多反覆。
七歌效杜陵体·其六
作者：丘葵
朝代：宋
体裁：古风

十家九室厨无烟，儿夫仆后妻僵前。米珠薪桂肉如玉，野无青草飞乌鸢。手持空券向何许，官司有印侬无钱。呜呼六歌兮歌愈悲，天下太平竟何时。
七歌效杜陵体·其四
作者：丘葵
朝代：宋

督府养兵如养子，帛堆其家粟崇庾。少不如意出怨言，恃功偃蹇骄其主。道旁老氓哭告予，未被贼苦被军苦。呜呼四歌兮歌始宣，悲风为我吹尘寰。
七歌效杜陵体·其四
作者：丘葵
朝代：宋

督府养兵如养子，帛堆其家粟崇庾。
少不如意出怨言，恃功偃蹇骄其主。
道旁老甿哭告予，未被贼苦被军苦。
呜呼四歌兮歌始宣，悲风为我吹尘寰。
七歌效杜陵體·其一
作者：丘葵
朝代：宋

景炎元年北人至，撒花初令豪家備。
誰梯禍亂敷我民，敲朴日煩無處避。
富者有銀猶可甦，貧者無銀賣田地。
嗚呼一歌兮歌已衰，天日不見惟陰霾。
七歌效杜陵體·其七
作者：丘葵
朝代：宋

我生不辰逢亂離，四方蹙蹙何所之。
欲登山兮有虎豹，欲入海兮有蛟螭。
歸來歸來磨兜堅，毋與蛟鬭兮毋充虎饑。
嗚呼七歌兮歌曲罷，猿啼清晝蟲鳴夜。
七歌效杜陵體·其三
作者：丘葵
朝代：宋

山林嘯聚繁有徒，州家買盡勤招呼。
縣官被命不敢遜，麒麟出模群狐孤。
昨者參州紅帕首，高官厚祿恣狂圖。
嗚呼三歌兮歌三發，天翻地覆綱常滅。
七歌效杜陵體·其二
作者：丘葵
朝代：宋

三宮北狩何時返，猿啼鬼哭塵沙遠。
李陵衛律甘匪人，豈無蔡琰吹胡管。
江南江北骨成山，箭瘢紛紛劍痕滿。
嗚呼二歌兮歌未休，潸然出涕滂沱流。
七歌效杜陵體·其五
作者：丘葵
朝代：宋

富兒諧了西園債，身著綠衣足誇詫。
那知又有價高人，昨日新官今日罷。
近來書滿只月餘，白頭老吏慵送迓。
嗚呼五歌兮歌未足，末世由來多反覆。
七歌效杜陵體·其六
作者：丘葵
朝代：宋

十家九室厨無煙，兒夫仆後妻僵前。
米珠薪桂肉如玉，野無青草飛烏鳶。
手持空券向何許，官司有印儂無錢。
嗚呼六歌兮歌愈悲，天下太平竟何時。
七歌效杜陵體·其四
作者：丘葵
朝代：宋

督府養兵如養子，帛堆其家粟崇庾。
少不如意出怨言，恃功偃蹇驕其主。
道旁老甿哭告予，未被賊苦被軍苦。
嗚呼四歌兮歌始宣，悲風爲我吹塵寰。
三月三十日
作者：丘葵
朝代：宋
体裁：古风

盎盎天地春，万物日和煦。云胡生五谷，不若草木数。天地一小变，六龙不行雨。东皇讵忍归，田间已焦土。□□□□人，书生空自愁。饥死者不恨，特为苍生忧。我愿呼东皇，为我呼屏翳。沛为三日霖，枯苗有生意。皇天青荡荡，无繇诉衷情。空怜汝布谷，辛苦催人耕。
三月三十日
作者：丘葵
朝代：宋

盎盎天地春，萬物日和煦。
云胡生五穀，不若草木數。
天地一小變，六龍不行雨。
東皇詎忍歸，田間已焦土。
□□□□人，書生空自愁。
饑死者不恨，特爲蒼生憂。
我願呼東皇，爲我呼屏翳。
沛爲三日霖，枯苗有生意。
皇天青蕩蕩，無繇訴衷情。
空憐汝布穀，辛苦催人耕。
下洞
作者：丘葵
朝代：宋

天香亭下影婆娑，四畔高林結綠蘿。
雲外飛仙不曾見，唯應翠樹閲人多。
下洞
作者：丘葵
朝代：宋
体裁：七言绝句

天香亭下影婆娑，四畔高林结绿萝。云外飞仙不曾见，唯应翠树阅人多。
与可大水头闲望
作者：丘葵
朝代：宋
体裁：七言律诗

暧入纱巾淡淡风，倚楼客思话无穷。前山倒影摇春水，野火飞烟入暮空。无数舟人相尔汝，一群沙鸟自西东。江流不碍钟声度，和雨收来八句中。
与应得李洋归
作者：丘葵
朝代：宋

花时莫负此良辰，信杖閒行寂寞滨。
日入山头成鹤顶，风吹沙碛皱鱼鳞。
飞来白鹭全成雪，倒去枯松半树春。
似此江山孤绝处，故应着此苦吟人。
与应得李洋归
作者：丘葵
朝代：宋

花时莫负此良辰，信杖閒行寂寞滨。日入山头成鹤顶，风吹沙碛皱鱼鳞。飞来白鹭全成雪，倒去枯松半树春。似此江山孤绝处，故应著此苦吟人。
与所盘行溪边有一小屋可爱问之乃为南山主人盘翁欲买居越日诗来有孟光到老不晓事刚道还山活计非之句用韵以勉之
作者：丘葵
朝代：宋

相逢海上不须归，两鸟天教一处飞。何必盘中为子所，苟堪钓处是吾矶。主人合让泉边屋，吟友来敲月下扉。闻道山阳曾好隐，此回休道孟光非。
与所盘行溪边有一小屋可爱问之乃为南山主人盘翁欲买居越日诗来有孟光到老不晓事刚道还山活计非之句用韵以勉之
作者：丘葵
朝代：宋

相逢海上不须归，两鸟天教一处飞。
何必盘中为子所，苟堪钓处是吾矶。
主人合让泉边屋，吟友来敲月下扉。
闻道山阳曾好隠，此回休道孟光非。
与所盘诸君会石幡还和杜老曲江韵
作者：丘葵
朝代：宋

絮云初擘未成衣，笑踏青莎桥上归。诗酒堪过春日永，莺花却恨海山稀。竹间弄笛留人住，麦外游丝绊鸟飞。满院东风不收拾，山僧何事苦相违。青禽竹上弄毛衣，飞上檐头唤不归。清景每于诗里见，羁愁惟到海边稀。僧回古殿山矾落，客散空斋蝙蝠飞。独对青山已惆怅，此情犹是月时违。
与所盘诸君会石幡还和杜老曲江韵
作者：丘葵
朝代：宋

青禽竹上弄毛衣，飞来檐头唤不归。
清景每于诗裏见，羁愁惟到海边稀。
僧回古殿山矾落，客散风斋蝙蝠飞。
独得青山已惆怅，此情犹是片时违。
与所盘诸君会石幡还和杜老曲江韵·其一
作者：丘葵
朝代：宋

絮云初擘未成衣，笑踏青莎桥上归。诗酒堪过春日永，莺花却恨海山稀。竹间弄笛留人住，麦外游丝绊鸟飞。满院东风不收拾，山僧何事苦相违。
与所盘诸君会石幡还和杜老曲江韵·其一
作者：丘葵
朝代：宋

絮云初擘未成衣，笑踏青莎桥上归。
诗酒堪过春日永，鶑花却恨海山稀。
竹间弄笛留人住，麦外游丝绊鸟飞。
满院东风不收拾，山僧何事苦相违。
与所盘诸君会石幡还和杜老曲江韵·其二
作者：丘葵
朝代：宋

青禽竹上弄毛衣，飞上檐头唤不归。
清景每于诗裏见，羁愁惟到海边稀。
僧回古殿山矾落，客散空斋蝙蝠飞。
独对青山已惆怅，此情犹是月时违。
与所盘诸君会石幡还和杜老曲江韵·其二
作者：丘葵
朝代：宋

青禽竹上弄毛衣，飞上檐头唤不归。清景每于诗里见，羁愁惟到海边稀。僧回古殿山矾落，客散空斋蝙蝠飞。独对青山已惆怅，此情犹是月时违。
与汝翔晚行
作者：丘葵
朝代：宋
体裁：五言律诗

偶值忘形友，田间步晚晴。四围山木合，一片夕阳明。倚杖数归翮，隔溪闻唤声。行来僧寺歇，又得问无生。
与汝翔池头清坐
作者：丘葵
朝代：宋

主人发兴在林泉，故凿方池翠竹边。波动日光翻素壁，水涵云影倒青天。蛙浮成字出复出，凫没有纹圆又圆。却意盘翁初到此，共看杨柳碧丝悬。
与汝翔池头清坐
作者：丘葵
朝代：宋

主人发兴在林泉，故凿方池翠竹边。
波动日光翻素壁，水涵云影倒青天。
蛙浮成字出復出，鳬没有纹圆又圆。
却意盘翁初到此，共看杨柳碧丝悬。
东归拟再访吕所盘不果所盘有诗因次韵
作者：丘葵
朝代：宋
体裁：七言律诗

何处啼鹃送落晖，江山信美不如归。子期死矣今安有，元亮来兮昨已非。世事悠悠春梦断，人才落落晓星稀。白头老伴惟君在，安得相随绕树飞。
东归拟再访吕所盘舟便不果盘有诗因次韵以谢
作者：丘葵
朝代：宋

对酒殷勤问后期，出门一步便相思。自从剡曲回舟后，长忆巴山听雨时。鹤发无成应念我，貂裘已敝欲从谁。归途不向盘中过，却被清泉笑恶诗。
东归拟再访吕所盘舟便不果盘有诗因次韵以谢
作者：丘葵
朝代：宋

对酒殷勤问后期，出门一步便相思。
自从剡曲回舟后，长忆巴山听雨时。
鹤髮无成应念我，貂裘已敝欲从谁。
归途不向盘中过，却被清泉笑恶诗。
义方堂瞻先贤遗像
作者：丘葵
朝代：宋

龙龟不再出，谁能探真精。图书天所付，手授之二程。欲知千载意，窗外草青青。三十六宫中，手探足还蹑。一元十二会，理乱在目睫。我欲从先生，□□□□□。性命同一原，谁能发其奥。茫茫太虚中，指出天与道。精思与力践，千古为独到。石井初筮时，已将教为政。真成叔梁纥，有子为孔圣。至今鳌山下，过者莫不敬。六经重刊定，炳炳如日月。毫分而缕析，反约以详说。千载开我人，遗书□□□。炎炎太平翁，谁敢触其讳。乞枭之藁街，公乃明大义。至今读谏疏，凛凛有生气。
义方堂瞻先贤遗像·其一
作者：丘葵
朝代：宋
体裁：古风

龙龟不再出，谁能探真精。图书天所付，手授之二程。欲知千载意，窗外草青青。
义方堂瞻先贤遗像·其三
作者：丘葵
朝代：宋
体裁：古风

性命同一原，谁能发其奥。茫茫太虚中，指出天与道。精思与力践，千古为独到。
义方堂瞻先贤遗像·其二
作者：丘葵
朝代：宋
体裁：古风

三十六宫中，手探足还蹑。一元十二会，理乱在目睫。我欲从先生，□□□□□。
义方堂瞻先贤遗像·其五
作者：丘葵
朝代：宋
体裁：古风

六经重刊定，炳炳如日月。毫分而缕析，反约以详说。千载开我人，遗书□□□。
义方堂瞻先贤遗像·其六
作者：丘葵
朝代：宋
体裁：古风

炎炎太平翁，谁敢触其讳。乞枭之藁街，公乃明大义。至今读谏疏，凛凛有生气。
义方堂瞻先贤遗像·其四
作者：丘葵
朝代：宋
体裁：古风

石井初筮时，已将教为政。真成叔梁纥，有子为孔圣。至今鳌山下，过者莫不敬。
乘除
作者：丘葵
朝代：宋

若問乘除法，須當健補貧。
何如窮到骨，更有病纏身。
忽忽又將老，蒼蒼更不神。
此生吾自斷，蓑笠一閒人。
乘除
作者：丘葵
朝代：宋
体裁：五言律诗

若问乘除法，须当健补贫。何如穷到骨，更有病缠身。忽忽又将老，苍苍更不神。此生吾自断，蓑笠一閒人。
九日
作者：丘葵
朝代：宋
体裁：七言律诗

乱后黄花空满篱，惊心节序屡推移。微吟聊续潘邠老，一笑难逢杜牧之。浮蚁共伴今日醉，食糕空忆太平时。牛山泪落龙山宴，付与西风一样吹。
九日
作者：丘葵
朝代：宋

亂後黄花空滿籬，驚心節序屢推移。
微吟聊續潘邠老，一笑難逢杜牧之。
浮蟻共伴今日醉，食糕空憶太平時。
牛山淚落龍山宴，付與西風一樣吹。
九日
作者：丘葵
朝代：宋

海山秋索莫，不見菊花開。
節與貧相棄，年將老共催。
艱難思故里，牢落對殘盃。
舊日登高伴，今無一個來。
九日
作者：丘葵
朝代：宋
体裁：五言律诗

海山秋索莫，不见菊花开。节与贫相弃，年将老共催。艰难思故里，牢落对残杯。旧日登高伴，今无一个来。
书山翁房壁
作者：丘葵
朝代：宋
体裁：五言律诗

山翁有山癖，尽日对山青。盂水晨煎茗，炉香夜诵经。雨畦蔬长甲，风径竹添丁。独有曾游客，清癯似鹤形。
书陈氏小轩壁
作者：丘葵
朝代：宋

一榻自徜徉，悠然古意长。地幽如佛舍，轩小似船房。萱草依堂绿，荆花夹树香。我来访幽隐，话里雨声凉。
书陈氏小轩壁
作者：丘葵
朝代：宋

一榻自徜徉，悠然古意长。
地幽如佛舍，轩小似船房。
萱草依堂绿，荆花夹树香。
我来访幽隠，话裏雨声凉。
亦足軒中試墨
作者：丘葵
朝代：宋

濴河無復見龍馬，車子鉏商乃獲麟。
虞夏不存暴易暴，詩書何罪秦又秦。
古來尚有拏舟者，今世那無伐木人。
天地閉時應且隠，確乎不拔爲潜鱗。
亦足轩中试墨
作者：丘葵
朝代：宋

溁河无复见龙马，车子锄商乃获麟。虞夏不存暴易暴，诗书何罪秦又秦。古来尚有拿舟者，今世那无伐木人。天地闭时应且隐，确乎不拔为潜鳞。
亦足轩中试墨
作者：丘葵
朝代：宋

濴河无復见龙马，车子鉏商乃获麟。
虞夏不存暴易暴，诗书何罪秦又秦。
古来尚有拏舟者，今世那无伐木人。
天地闭时应且隠，确乎不拔为潜鳞。
仰高堂外看山
作者：丘葵
朝代：宋

半生劳仰止，今日忽堕前。
如忘形骸友，相对亦屹然。
此心有全体，动静无尘缘。
遥睇层层碧，羣仙室其巅。
我欲往从之，于道恐未然。
但当安所止，万物同此天。
仰高堂外看山
作者：丘葵
朝代：宋

半生劳仰止，今日忽堕前。如忘形骸友，相对亦屹然。此心有全体，动静无尘缘。遥睇层层碧，群仙室其巅。我欲往从之，于道恐未然。但当安所止，万物同此天。
仰高堂外看山
作者：丘葵
朝代：宋

半生勞仰止，今日忽墮前。
如忘形骸友，相對亦屹然。
此心有全體，動靜無塵緣。
遥睇層層碧，羣仙室其巔。
我欲往從之，於道恐未然。
但當安所止，萬物同此天。
伯恭侄家书所见
作者：丘葵
朝代：宋

百舌在墙东，其子在墙西。纵有反哺日，那得如哺儿。百舌在墙头，其子在墙根。飞飞拾虫蚁，哺之何殷勤。百舌在墙廉，其子在墙阴。他年汝哺儿，方识父母心。
伯恭侄家书所见·其一
作者：丘葵
朝代：宋
体裁：五言绝句

百舌在墙东，其子在墙西。纵有反哺日，那得如哺儿。
伯恭侄家书所见·其三
作者：丘葵
朝代：宋
体裁：五言绝句

百舌在墙廉，其子在墙阴。他年汝哺儿，方识父母心。
伯恭侄家书所见·其二
作者：丘葵
朝代：宋
体裁：五言绝句

百舌在墙头，其子在墙根。飞飞拾虫蚁，哺之何殷勤。
伯恭姪家書所見·其一
作者：丘葵
朝代：宋

百舌在牆東，其子在牆西。
縱有反哺日，那得如哺兒。
伯恭姪家書所見·其三
作者：丘葵
朝代：宋

百舌在牆廉，其子在牆陰。
他年汝哺兒，方識父母心。
伯恭姪家書所見·其二
作者：丘葵
朝代：宋

百舌在牆頭，其子在牆根。
飛飛拾蟲蟻，哺之何殷勤。
信儿有作依韵勉之
作者：丘葵
朝代：宋
体裁：古风

母鸡啄儿粟，一啄还一呼。细腰日祝子，自怜族鳏孤。赋形在穹壤，此情谁独无。古来骨肉间，爱深色自愉。愧我无黄金，贻以竹与蒲。勉哉读父书，尧桀性不殊。
信兒有作依韻勉之
作者：丘葵
朝代：宋

母雞啄兒粟，一啄還一呼。
細腰日祝子，自憐族鰥孤。
賦形在穹壤，此情誰獨無。
古來骨肉間，愛深色自愉。
愧我無黄金，貽以竹與蒲。
勉哉讀父書，堯桀性不殊。
信步
作者：丘葵
朝代：宋
体裁：七言律诗

榻上残书已倦摊，幅巾藜杖出柴关。卜居宿鹭眠牛处，觅句残芦败苇间。心逐閒云横碧落，眼随飞鸟度青山。忽然信步苔矶上，又得渔翁作伴还。
信步
作者：丘葵
朝代：宋

榻上殘書已倦攤，幅巾藜杖出柴關。
卜居宿鷺眠牛處，覓句殘蘆敗葦間。
心逐閒雲橫碧落，眼隨飛鳥度青山。
忽然信步苔磯上，又得漁翁作伴還。
倚杖
作者：丘葵
朝代：宋
体裁：五言律诗

为怜情景好，倚杖立还移。海近云来湿，波平日下迟。归牛行砾确，幽鸟语沦漪。觅句心将呕，傍人过不知。
倚杖
作者：丘葵
朝代：宋

爲憐情景好，倚杖立還移。
海近雲來濕，波平日下遲。
歸牛行礫确，幽鳥語淪漪。
覓句心將嘔，傍人過不知。
偶成
作者：丘葵
朝代：宋

風雨三間屋，乾坤一腐儒。
營生妻笑拙，學古客言迂。
坐久燈花落，吟成硯水枯。
方書俱遍覽，無藥可醫愚。
偶成
作者：丘葵
朝代：宋

风雨三间屋，乾坤一腐儒。营生妻笑拙，学古客言迂。坐久灯花落，吟成砚水枯。方书俱遍览，无药可医愚。
偶成
作者：丘葵
朝代：宋

风雨三间屋，干坤一腐儒。
营生妻笑拙，学古客言迂。
坐久灯花落，吟成砚水枯。
方书俱遍览，无药可医愚。
元旦与可大江行
作者：丘葵
朝代：宋

日出潮回生紫烟，水光春色弄春妍。底须椒柏来为颂，且与鸥凫叙隔年。风动微波靴面皱，苔粘枯石佛头圆。老来须与溪童乐，争倚芦花学放船。
元旦与可大江行
作者：丘葵
朝代：宋

日出潮回生紫烟，水光春色弄春妍。
底须椒柏来为颂，且与鸥鳬叙隔年。
风动微波靴面皱，苔粘枯石佛头圆。
老来须与溪童乐，争倚芦花学放船。
元旦與可大江行
作者：丘葵
朝代：宋

日出潮回生紫烟，水光春色弄春妍。
底須椒柏來爲頌，且與鷗鳬敘隔年。
風動微波靴面皺，苔粘枯石佛頭圓。
老來須與溪童樂，爭倚蘆花學放船。
入冬半月餘二麥未種忽然一雨
作者：丘葵
朝代：宋

村莊三日雨，清曉怯憑欄。
洒地紛紛白，隨風陣陣寒。
不愁客衣薄，且爲老農歡。
已有芃芃意，來春歲計寬。
入冬半月馀二麦未种忽然一雨
作者：丘葵
朝代：宋
体裁：五言律诗

村庄三日雨，清晓怯凭栏。洒地纷纷白，随风阵阵寒。不愁客衣薄，且为老农欢。已有芃芃意，来春岁计宽。
入忠軒書院咏蘭
作者：丘葵
朝代：宋

階庭暫託根，只與綠苔親。
自少枝條分，不爭花卉春。
輕寒青瘦硬，出檻紫鮮新。
風雨時吹洗，含芬待主人。
入忠轩书院咏兰
作者：丘葵
朝代：宋

阶庭暂托根，只与绿苔亲。自少枝条分，不争花卉春。轻寒青瘦硬，出槛紫鲜新。风雨时吹洗，含芬待主人。
入忠轩书院咏兰
作者：丘葵
朝代：宋

阶庭暂託根，只与绿苔亲。
自少枝条分，不争花卉春。
轻寒青瘦硬，出槛紫鲜新。
风雨时吹洗，含芬待主人。
八十
作者：丘葵
朝代：宋

一裘一葛一綸巾，包裹父生師教身。
不見分毫裨世界，空遺八十有年人。
老無聞道安可死，間得讀書惟一貧。
四萬八千毛孔裏，從頭看得總皆仁。
八十
作者：丘葵
朝代：宋

一裘一葛一纶巾，包裹父生师教身。
不见分毫裨世界，空遗八十有年人。
老无闻道安可死，间得读书惟一贫。
四万八千毛孔裏，从头看得总皆仁。
八十
作者：丘葵
朝代：宋

一裘一葛一纶巾，包裹父生师教身。不见分毫裨世界，空遗八十有年人。老无闻道安可死，间得读书惟一贫。四万八千毛孔里，从头看得总皆仁。
八十四岁吟
作者：丘葵
朝代：宋
体裁：七言律诗

百年尚有一十六，天不穷人人自穷。未解寡尤并寡悔，若为知至又知终。如真可死何妨死，欲养不中那得中。无可奈何委诸命，狂澜终久必须东。
八十四歲吟
作者：丘葵
朝代：宋

百年尚有一十六，天不窮人人自窮。
未解寡尤并寡悔，若爲知至又知終。
如真可死何妨死，欲養不中那得中。
無可奈何委諸命，狂瀾終久必須東。
八十岁吟
作者：丘葵
朝代：宋

自愧身无济世才，茅斋高卧白云隈。堂堂玉立窗前竹，叠叠前铺砌上苔。白鸟去边春日落，青山断处晚潮来。逢人不必言时事，共把情怀对酒开。
八十岁吟
作者：丘葵
朝代：宋

自愧身无济世才，茅斋高卧白云隈。
堂堂玉立窗前竹，迭迭前铺砌上苔。
白鸟去边春日落，青山断处晚潮来。
逢人不必言时事，共把情怀对酒开。
八十岁吟
作者：丘葵
朝代：宋

自愧身无济世才，茅齐高卧白云隈。
堂堂玉立窗前竹，叠叠前铺砌上苔。
白鸟去边春日暮途穷落，青山断处晚潮来。
逢人不必言时事，共把情怀对酒开。
八十歲吟
作者：丘葵
朝代：宋

自愧身無濟世才，茅齋高卧白雲隈。
堂堂玉立窗前竹，疊疊前鋪砌上苔。
白鳥去邊春日落，青山斷處晚潮來。
逢人不必言時事，共把情懷對酒開。
六十六岁吟
作者：丘葵
朝代：宋
体裁：七言律诗

维天于穆命无殊，人性皆由气与虚。贵贱何须为物役，芳菲祇合返吾初。读书自觉年年误，学道惟应念念除。辅世长民今已矣，某丘某水且樵渔。
六十六歲吟
作者：丘葵
朝代：宋

維天於穆命無殊，人性皆由氣與虛。
貴賤何須爲物役，芳菲祇合返吾初。
讀書自覺年年誤，學道惟應念念除。
輔世長民今已矣，某丘某水且樵漁。
六月初二日作
作者：丘葵
朝代：宋
体裁：七言绝句

万古青天万古山，颓然形气太虚间。氤氲开门无穷妙，只见飞云日往还。
六月初二日作
作者：丘葵
朝代：宋

萬古青天萬古山，頹然形氣太虛間。
氤氳開門無窮妙，只見飛雲日往還。
六月寓章法寺
作者：丘葵
朝代：宋

暝色入招提，昏鴉已不啼。
諸僧空院出，老子獨山棲。
堂面無人北，天形盡日西。
寂寥應不恨，吾道與時睽。
六月寓章法寺
作者：丘葵
朝代：宋
体裁：五言律诗

暝色入招提，昏鸦已不啼。诸僧空院出，老子独山栖。堂面无人北，天形尽日西。寂寥应不恨，吾道与时睽。
养拙
作者：丘葵
朝代：宋
体裁：五言律诗

养拙干戈际，逃名山水边。疏泉妨蚁过，扫地惬牛眠。竟日云笼树，何时雨洗天。入门儿女聒，恨未断尘缘。
养气
作者：丘葵
朝代：宋
体裁：七言律诗

养气须令四体充，饥寒不动是英雄。常羞仲子徒三咽，稍似颜渊只屡空。举动未尝为物碍，精神若可与天通。氤氲开阖无穷妙，祇在绵绵一息中。
养疴
作者：丘葵
朝代：宋

八尺空床坐养疴，老来真是病维摩。虚皇大道无为尔，造物小儿如我何。许大乾坤无处著，这些躯壳累人多。何当飞入虚空里，骨肉收归土一窝。
养疴
作者：丘葵
朝代：宋

八尺空床坐养疴，老来真是病维摩。
虚皇大道无为尔，造物小儿如我何。
许大干坤无处着，这些躯殻累人多。
何当飞入虚空裏，骨肉收归土一窝。
再次前韵呈吴天游居士
作者：丘葵
朝代：宋
体裁：七言律诗

心在江湖身在城，暂分禅座觉神清。秋深竹叶敲窗响，昼静蕉花照眼明。吟罢灯前窥佛偈，梦回枕上数钟声。未能参透庞居士，安得师门掉臂行。
再次前韻呈吳天遊居士
作者：丘葵
朝代：宋

心在江湖身在城，暫分禪座覺神清。
秋深竹葉敲窗響，晝靜蕉花照眼明。
吟罷燈前窺佛偈，夢回枕上數鐘聲。
未能參透龐居士，安得師門掉臂行。
出院門閒步
作者：丘葵
朝代：宋

出愛前村景，歸穿薄暮煙。
鳥飛虛碧裏，人在落紅邊。
近晚山容淡，新晴稻色鮮。
殷勤一溪水，清到院門前。
出院门閒步
作者：丘葵
朝代：宋

出爱前村景，归穿薄暮烟。
鸟飞虚碧裏，人在落红边。
近晚山容淡，新晴稻色鲜。
殷勤一溪水，清到院门前。
出院门閒步
作者：丘葵
朝代：宋

出爱前村景，归穿薄暮烟。鸟飞虚碧里，人在落红边。近晚山容淡，新晴稻色鲜。殷勤一溪水，清到院门前。
初六日过江古愚兄送至渡口
作者：丘葵
朝代：宋

茅屋亦云好，萍踪不自由。看书犹几上，解缆已沙头。白发兄和弟，清江夏亦秋。相看不忍别，斜日坠汀洲。
初六日过江古愚兄送至渡口
作者：丘葵
朝代：宋

茅屋亦云好，萍踪不自由。
看书犹几上，解缆已沙头。
白髮兄和弟，清江夏亦秋。
相看不忍别，斜日坠汀洲。
初六日過江古愚兄送至渡口
作者：丘葵
朝代：宋

茅屋亦云好，萍蹤不自由。
看書猶几上，解纜已沙頭。
白髮兄和弟，清江夏亦秋。
相看不忍別，斜日墜汀洲。
初六早过后浦庄
作者：丘葵
朝代：宋
体裁：五言律诗

秋晚村庄憩，青山对掩扉。轻风随步屧，残露湿征衣。水满菰蒲乱，田荒鹳鹤飞。欲行还小立，旅思重依依。
初六早過後浦莊
作者：丘葵
朝代：宋

秋晚村莊憩，青山對掩扉。
輕風隨步屧，殘露濕征衣。
水滿菰蒲亂，田荒鸛鶴飛。
欲行還小立，旅思重依依。
初夏
作者：丘葵
朝代：宋

一信楝花風，一年春事空。
池荷還揭揭，櫻笋又匆匆。
空嘆時光換，誰知造化工。
盡將枝上色，并作石榴紅。
初夏
作者：丘葵
朝代：宋

一信楝花风，一年春事空。池荷还揭揭，樱笋又匆匆。空叹时光换，谁知造化工。尽将枝上色，并作石榴红。
初夏
作者：丘葵
朝代：宋

一信楝花风，一年春事空。
池荷还揭揭，樱笋又匆匆。
空嘆时光换，谁知造化工。
尽将枝上色，并作石榴红。
初夏
作者：丘葵
朝代：宋
体裁：七言律诗

当春一脉生生意，直到如今始洁齐。千树向荣知靖节，一庭交翠见濂溪。柳塘花坞心应懒，葵扇桃笙手自携。犹自清和未蒸溽，可人日日竹亭西。
初夏
作者：丘葵
朝代：宋

當春一脈生生意，直到如今始潔齊。
千樹向榮知靖節，一庭交翠見濂溪。
柳塘花塢心應懶，葵扇桃笙手自携。
猶自清和未蒸溽，可人日日竹亭西。
別城中親友
作者：丘葵
朝代：宋

不堪離亂後，重別舊交遊。
到處無青眼，歸家空白頭。
風霜秋一葉，山水暮多愁。
後會知何日，臨溪淚欲流。
別濠樂主人
作者：丘葵
朝代：宋

客中四月衣猶裌，桐下今年米似金。
惘惘江山歸興動，悠悠歲月主恩深。
三春已過仍淫雨，百事無緣空苦心。
五十三年堪一笑，白頭底用覓知音。
别城中亲友
作者：丘葵
朝代：宋
体裁：五言律诗

不堪离乱后，重别旧交游。到处无青眼，归家空白头。风霜秋一叶，山水暮多愁。后会知何日，临溪泪欲流。
别濠乐主人
作者：丘葵
朝代：宋

客中四月衣犹夹，桐下今年米似金。
惘惘江山归兴动，悠悠岁月主恩深。
三春已过仍淫雨，百事无缘空苦心。
五十三年堪一笑，白头底用觅知音。
别濠乐主人
作者：丘葵
朝代：宋

客中四月衣犹裌，桐下今年米似金。惘惘江山归兴动，悠悠岁月主恩深。三春已过仍淫雨，百事无缘空苦心。五十三年堪一笑，白头底用觅知音。
到郡城忆江钓
作者：丘葵
朝代：宋
体裁：五言律诗

谁使入州府，被人嫌我真。未归江上钓，且作梦中人。一片沧浪石，百年泡幻身。知心惟白鹭，相忆伴经纶。
到郡城憶江釣
作者：丘葵
朝代：宋

誰使入州府，被人嫌我真。
未歸江上釣，且作夢中人。
一片滄浪石，百年泡幻身。
知心惟白鷺，相憶伴經綸。
勉吕之寿
作者：丘葵
朝代：宋

汎汎水中舟，有绋以丽维。荡荡人之情，有礼以执持。武公年九十，犹思慎其仪。吾侪未耄老，盍亦相箴规。云胡工诵说，志行乃有亏。此病当自省，所差只毫釐。勉哉为己学，先民不我欺。
勉吕之寿
作者：丘葵
朝代：宋

泛泛水中舟，有绋以丽维。
荡荡人之情，有礼以执持。
武公年九十，犹思慎其仪。
吾侪未耄老，盍亦相箴规。
云胡工诵说，志行乃有亏。
此病当自省，所差只毫釐。
勉哉为己学，先民不我欺。
勉呂之壽
作者：丘葵
朝代：宋

汎汎水中舟，有紼以麗維。
蕩蕩人之情，有禮以執持。
武公年九十，猶思慎其儀。
吾儕未耄老，盍亦相箴規。
云胡工誦說，志行乃有虧。
此病當自省，所差只毫釐。
勉哉爲己學，先民不我欺。
北山
作者：丘葵
朝代：宋

朝見北山青，暮見北山紫。
頑然土與石，此色何處起。
無情草木含清輝，朝露夕陽助明媚。
四時烟雨姿態異，天機滾滾何曾已。
人見山上有青天，誰知天在青山裏。
欲問巨靈知不知，孤鳶飛處白雲起。
北山
作者：丘葵
朝代：宋

朝见北山青，暮见北山紫。
顽然土与石，此色何处起。
无情草木含清辉，朝露夕阳助明媚。
四时烟雨姿态异，天机滚滚何曾已。
人见山上有青天，谁知天在青山裏。
欲问巨灵知不知，孤鸢飞处白云起。
北山
作者：丘葵
朝代：宋

朝见北山青，暮见北山紫。顽然土与石，此色何处起。无情草木含清辉，朝露夕阳助明媚。四时烟雨姿态异，天机滚滚何曾已。人见山上有青天，谁知天在青山里。欲问巨灵知不知，孤鸢飞处白云起。
北山聞鐘亭
作者：丘葵
朝代：宋

曉來草木自澄鮮，不到山中又五年。
惆悵聞鐘人不見，空餘古木鎖寒烟。
北山闻钟亭
作者：丘葵
朝代：宋

晓来草木自澄鲜，不到山中又五年。
惆怅闻钟人不见，空余古木锁寒烟。
北山闻钟亭
作者：丘葵
朝代：宋

晓来草木自澄鲜，不到山中又五年。惆怅闻钟人不见，空馀古木锁寒烟。
古愚兄戒食
作者：丘葵
朝代：宋

有美者庭花，謹毋縱牛羊。
方苞亦方折，其葉何牂牂。
敦篤哉吾兄，一食不我忘。
有酒既醑我，又以嘉殽將。
感兄此意厚，起奉千年觴。
何以報嘉惠，作善天降祥。
古愚兄戒食
作者：丘葵
朝代：宋
体裁：古风

有美者庭花，谨毋纵牛羊。方苞亦方折，其叶何牂牂。敦笃哉吾兄，一食不我忘。有酒既醑我，又以嘉殽将。感兄此意厚，起奉千年觞。何以报嘉惠，作善天降祥。
古藤
作者：丘葵
朝代：宋

古藤屈曲似龍蛇，飛上梢頭故故遮。
煙密真成一翠幄，風清不入五侯家。
忽看落葉知秋早，偶坐吟詩到日斜。
恐有飛仙林杪過，呼童爲我整烏紗。
古藤
作者：丘葵
朝代：宋
体裁：七言律诗

古藤屈曲似龙蛇，飞上梢头故故遮。烟密真成一翠幄，风清不入五侯家。忽看落叶知秋早，偶坐吟诗到日斜。恐有飞仙林杪过，呼童为我整乌纱。
句
作者：丘葵
朝代：宋

万机分子路，一局笑颜回。
句
作者：丘葵
朝代：宋

萬機分子路，一局笑顔回。
叶掌书
作者：丘葵
朝代：宋

阳复天心动，春回五叶中。梅梢足生意，柏府早清风。身任八州寄，手持三尺公。可怜芹泮士，空自献诗筒。
叶掌书
作者：丘葵
朝代：宋

阳復天心动，春回五叶中。
梅梢足生意，柏府早清风。
身任八州寄，手持三尺公。
可怜芹泮士，空自献诗筒。
同建阳熊退斋游九日山
作者：丘葵
朝代：宋

八荒去求仁，名山在吾西。云石长挂眼，云何不攀跻。攀跻有何求，林木心所欢。欣欣岂在目，昔有秦隐君。隐君天上去，尚有姓名留。想当嘉遁时，煮茗日唱酬。唱酬者为谁，曰惟姜欧阳。于昭忠与义，追琢而成章。成章匪摛藻，一字不出山。最后有致光，亦复兹盘桓。盘桓尚如昨，人生几陵谷。至今荒祠下，凛凛人如玉。如玉复如玉，千年仰高风。谁哉共我游，建阳勿斋翁。翁谓朱紫阳，穆穆千载师。昔年此游历，尚有妙遗句。遗句尚可歌，于焉且徜徉。欲寻廓然处，但见山苍苍。苍苍未尝歇，谁识天机深。未知后来者，能复此同心。
同建阳熊退斋游九日山
作者：丘葵
朝代：宋

八荒去求仁，名山在吾西。
云石长挂眼，云何不攀跻。
攀跻有何求，林木心所欢。
欣欣岂在目，昔有秦隠君。
隠君天上去，尚有姓名留。
想当嘉遯时，煮茗日唱酬。
唱酬者为谁，曰惟姜欧阳。
于昭忠与义，追琢而成章。
成章匪摛藻，一字不出山。
最后有致光，亦復兹盘桓。
盘桓尚如昨，人生几陵谷。
至今荒祠下，凛凛人如玉。
如玉復如玉，千年仰高风。
谁哉共我游，建阳勿斋翁。
翁谓朱紫阳，穆穆千载师。
昔年此游历，尚有妙遗句。
遗句尚可歌，于焉且徜徉。
欲寻廓然处，但见山苍苍。
苍苍未尝歇，谁识天机深。
未知后来者，能復此同心。
同建陽熊退齋遊九日山
作者：丘葵
朝代：宋

八荒去求仁，名山在吾西。
雲石長掛眼，云何不攀躋。
攀躋有何求，林木心所歡。
欣欣豈在目，昔有秦隠君。
隠君天上去，尚有姓名留。
想當嘉遯時，煮茗日唱酬。
唱酬者爲誰，曰惟姜歐陽。
於昭忠與義，追琢而成章。
成章匪摛藻，一字不出山。
最後有致光，亦復茲盤桓。
盤桓尚如昨，人生幾陵谷。
至今荒祠下，凜凜人如玉。
如玉復如玉，千年仰高風。
誰哉共我遊，建陽勿齋翁。
翁謂朱紫陽，穆穆千載師。
昔年此遊歷，尚有妙遺句。
遺句尚可歌，於焉且徜徉。
欲尋廓然處，但見山蒼蒼。
蒼蒼未嘗歇，誰識天機深。
未知後來者，能復此同心。
同景仁芝山賞梅
作者：丘葵
朝代：宋

西風殺羣卉，麋鹿覺悽愴。
野菊亦憔悴，蕭條不堪賞。
主人庵中梅，的皪爲誰放。
當茲肅霜月，數枝春盎盎。
真如得道人，形槁神獨王。
同景仁芝山赏梅
作者：丘葵
朝代：宋

西风杀羣卉，麋鹿觉悽怆。
野菊亦憔悴，萧条不堪赏。
主人庵中梅，的皪为谁放。
当兹肃霜月，数枝春盎盎。
真如得道人，形槁神独王。
同景仁芝山赏梅
作者：丘葵
朝代：宋

西风杀群卉，麋鹿觉悽怆。野菊亦憔悴，萧条不堪赏。主人庵中梅，的皪为谁放。当兹肃霜月，数枝春盎盎。真如得道人，形槁神独王。
吕之寿诗到仍用前韵约为五峰之游同访老人
作者：丘葵
朝代：宋

客中枉佳句，三复喜还悲。冉冉岁暮矣，悠悠思何之。桐下不共往，梅花预作期。地炉风雪夜，同访五峰缁。
吕之寿诗到仍用前韵约为五峰之游同访老人
作者：丘葵
朝代：宋

客中枉佳句，三復喜还悲。
冉冉岁暮矣，悠悠思何之。
桐下不共往，梅花预作期。
地炉风雪夜，同访五峰缁。
吕所盘以诗送茅柴酒与红螺用韵以谢
作者：丘葵
朝代：宋

玉液新篘彻底清，琼肌脱壳有馀馨。嗜茶枉自为搜搅，食蛤空怜有典刑。脉脉客愁閒白昼，纷纷雨脚下青冥。此时一领仙家味，应使灵均悔独醒。
吕所盘以诗送茅柴酒与红螺用韵以谢
作者：丘葵
朝代：宋

玉液新篘彻底清，琼肌脱殻有余馨。
嗜茶枉自为搜搅，食蛤空怜有典刑。
脉脉客愁閒白昼，纷纷雨脚下青冥。
此时一领仙家味，应使灵均悔独醒。
吕所盘已回故居月余日忽忆旧时与游因约再访
作者：丘葵
朝代：宋

匆匆别后又秋凉，佳句遥知塞锦囊。
闻道拾遗流落久，归寻小隠钓游乡。
旧时邻曲浑如梦，此日江东欲断肠。
拟待梅花携斗酒，访君船泊小溪傍。
吕所盘已回故居月馀日忽忆旧时与游因约再访
作者：丘葵
朝代：宋

匆匆别后又秋凉，佳句遥知塞锦囊。闻道拾遗流落久，归寻小隐钓游乡。旧时邻曲浑如梦，此日江东欲断肠。拟待梅花携斗酒，访君船泊小溪傍。
吳丞遠寄和章
作者：丘葵
朝代：宋

今古興亡凡幾回，垂芳遺臭等浮埃。
蝶飛荒徑趨時樂，燕宿頹梁爲主哀。
周粟不堪夷叔飽，漢車特載綺園來。
書生恐被山靈誚，牢把柴門閉不開。
吳天遊竹莊諸公
作者：丘葵
朝代：宋

市塵不碍古招提，笑踏西風暫此棲。
松喜客來如解語，鳥知僧定不曾啼。
問禪爪向維摩合，覓句頭因領當低。
恐見黄花歸未得，雲間何處可攀躋。
吴丞远寄和章
作者：丘葵
朝代：宋
体裁：七言律诗

今古兴亡凡几回，垂芳遗臭等浮埃。蝶飞荒径趋时乐，燕宿颓梁为主哀。周粟不堪夷叔饱，汉车特载绮园来。书生恐被山灵诮，牢把柴门闭不开。
吴天游竹庄诸公
作者：丘葵
朝代：宋
体裁：七言律诗

市尘不碍古招提，笑踏西风暂此栖。松喜客来如解语，鸟知僧定不曾啼。问禅爪向维摩合，觅句头因领当低。恐见黄花归未得，云间何处可攀跻。
呂之壽詩到仍用前韻約爲五峰之游同訪老人
作者：丘葵
朝代：宋

客中枉佳句，三復喜還悲。
冉冉歲暮矣，悠悠思何之。
桐下不共往，梅花預作期。
地爐風雪夜，同訪五峰緇。
呂所盤以詩送茅柴酒與紅螺用韻以謝
作者：丘葵
朝代：宋

玉液新篘徹底清，瓊肌脫殻有餘馨。
嗜茶枉自爲搜攪，食蛤空憐有典刑。
脈脈客愁閒白晝，紛紛雨脚下青冥。
此時一領仙家味，應使靈均悔獨醒。
呂所盤已回故居月餘日忽憶舊時與遊因約再訪
作者：丘葵
朝代：宋

匆匆別后又秋凉，佳句遥知塞錦囊。
聞道拾遺流落久，歸尋小隠釣遊鄉。
舊時鄰曲渾如夢，此日江東欲斷腸。
擬待梅花携斗酒，訪君船泊小溪傍。
呈刘秋圃
作者：丘葵
朝代：宋
体裁：七言律诗

十年江上理丝纶，此日桐城喜见君。造化由来穷我辈，俗儒安得与斯文。人间腥腐荃俱化，圃内宽閒菊自芬。万里秋天愁不尽，取将风月与谁分。
呈劉秋圃
作者：丘葵
朝代：宋

十年江上理絲綸，此日桐城喜見君。
造化由來窮我輩，俗儒安得與斯文。
人間腥腐荃俱化，圃內寬閒菊自芬。
萬里秋天愁不盡，取將風月與誰分。
呈古直
作者：丘葵
朝代：宋

芹泮西風寂寞濱，相逢不作白頭新。
人知叔向古遺直，誰識堯夫今逸民。
自古文章差底病，歷觀賢聖莫非貧。
老來安養浩然氣，吾輩安能俯仰人。
呈古直
作者：丘葵
朝代：宋
体裁：七言律诗

芹泮西风寂寞滨，相逢不作白头新。人知叔向古遗直，谁识尧夫今逸民。自古文章差底病，历观贤圣莫非贫。老来安养浩然气，吾辈安能俯仰人。
呈大宗丞求笔戏
作者：丘葵
朝代：宋
体裁：五言律诗

咄咄人谁识，翩翩老更佳。王维不是画，苏晋已长斋。地静白生室，天秋黄落阶。日长用幽意，咫尺到无怀。
呈大宗丞求筆戲
作者：丘葵
朝代：宋

咄咄人誰識，翩翩老更佳。
王維不是畫，蘇晉已長齋。
地靜白生室，天秋黄落階。
日長用幽意，咫尺到無懷。
呈张尚友
作者：丘葵
朝代：宋
体裁：七言律诗

秋风匹马柳江边，芹泮相逢意浩然。吏部文章悬日月，子长史记在山川。输君何啻百筹上，期我曾言千载前。造物无情吾辈老，后生谁可嘱遗编。
呈張尚友
作者：丘葵
朝代：宋

秋風匹馬柳江邊，芹泮相逢意浩然。
吏部文章懸日月，子長史記在山川。
輸君何啻百籌上，期我曾言千載前。
造物無情吾輩老，後生誰可囑遺編。
呈梅林顔宗之
作者：丘葵
朝代：宋

陽峰一別十餘載，今日南關始見君。
龜範馬圖俱寂寂，獸蹄鳥跡正紛紛。
官名已逸歸郯子，竹紀終須入汲墳。
造物無情余輩老，後生誰可托斯文。
呈梅林颜宗之
作者：丘葵
朝代：宋

阳峰一别十余载，今日南关始见君。
龟范马图俱寂寂，兽蹄鸟迹正纷纷。
官名已逸归郯子，竹纪终须入汲坟。
造物无情余辈老，后生谁可托斯文。
呈梅林颜宗之
作者：丘葵
朝代：宋

阳峰一别十馀载，今日南关始见君。龟范马图俱寂寂，兽蹄鸟迹正纷纷。官名已逸归郯子，竹纪终须入汲坟。造物无情余辈老，后生谁可托斯文。
和义兄诗毕忽忆竹庄石隐二老寄诗一首烦为问讯
作者：丘葵
朝代：宋

为向东林问起居，更询李白近何如。携琴想对青霞顶，觅句应巡碧玉除。无复风流陪二老，空怜憔悴似三闾。冰霜凛凛河流断，安得双鱼送尺书。
和义兄诗毕忽忆竹庄石隠二老寄诗一首烦为问讯
作者：丘葵
朝代：宋

为向东林问起居，更询李白近何如。
携琴想对青霞顶，觅句应巡碧玉除。
无復风流陪二老，空怜憔悴似三闾。
冰霜凛凛河流断，安得双鱼送尺书。
和匏斋菊花
作者：丘葵
朝代：宋

东篱曾手种，赖以制颓年。白发经秋别，黄花入梦圆。一场蜂蝶后，老圃雪霜前。不是耽幽隐，渊明地自偏。
和匏斋菊花
作者：丘葵
朝代：宋

东篱曾手种，頼以制颓年。
白髮经秋别，黄花入梦圆。
一场蜂蝶后，老圃雪霜前。
不是躭幽隠，渊明地自偏。
和匏齋菊花
作者：丘葵
朝代：宋

東籬曾手種，頼以制頹年。
白髮經秋別，黄花入夢圓。
一場蜂蝶後，老圃雪霜前。
不是躭幽隠，淵明地自偏。
和北城友人
作者：丘葵
朝代：宋
体裁：五言律诗

桐边一叶地，相望立秋风。昔别已三载，今来成两翁。醒初无异醉，穷亦岂殊通。却笑甲辰一，雌雄自不同。
和北城友人
作者：丘葵
朝代：宋

桐邊一葉地，相望立秋風。
昔別已三載，今來成兩翁。
醒初無異醉，窮亦豈殊通。
却笑甲辰一，雌雄自不同。
和吕之寿寄伯章韵
作者：丘葵
朝代：宋

一片閒云自在眠，人依乎地地依天。六经不朽道吾道，独学无成年又年。乡里小儿皆富贵，山川大海尽风烟。乾坤无著吾侪处，子在禅房我亦禅。
和吕之寿寄伯章韵
作者：丘葵
朝代：宋

一片閒云自在眠，人依乎地地依天。
六经不朽道吾道，独学无成年又年。
乡里小儿皆富贵，山川大海尽风烟。
干坤无着吾侪处，子在禅房我亦禅。
和吕所盘韵
作者：丘葵
朝代：宋
体裁：五言律诗

春岂关侬去，愁缘老易生。一村俄绿暗，数日又朱明。细切银丝鲙，新尝玉版羹。便令闻杜宇，自不动乡情。
和呂之壽寄伯章韻
作者：丘葵
朝代：宋

一片閒雲自在眠，人依乎地地依天。
六經不朽道吾道，獨學無成年又年。
鄉里小兒皆富貴，山川大海盡風煙。
乾坤無著吾儕處，子在禪房我亦禪。
和呂所盤韻
作者：丘葵
朝代：宋

春豈關儂去，愁緣老易生。
一村俄綠暗，數日又朱明。
細切銀絲鱠，新嘗玉版羹。
便令聞杜宇，自不動鄉情。
和张原斋见寄
作者：丘葵
朝代：宋

昔磨铁砚已成空，今掉孤舟作钓翁。
百丈依依牵夜月，一丝袅袅弄秋风。
梦回牧笛樵歌裏，身寄鸥沙犊草中。
独把新诗轻万户，故人相问有张公。
和张原斋见寄
作者：丘葵
朝代：宋

昔磨铁砚已成空，今掉孤舟作钓翁。百丈依依牵夜月，一丝袅袅弄秋风。梦回牧笛樵歌里，身寄鸥沙犊草中。独把新诗轻万户，故人相问有张公。
和張原齋見寄
作者：丘葵
朝代：宋

昔磨鐵硯已成空，今掉孤舟作釣翁。
百丈依依牽夜月，一絲裊裊弄秋風。
夢回牧笛樵歌裏，身寄鷗沙犢草中。
獨把新詩輕萬戶，故人相問有張公。
和心泉問柳
作者：丘葵
朝代：宋

初曉晴曦爲寫真，嫣然一笑換千顰。
緣誰青眼終無語，學得黄金不濟貧。
生怕蠻腰來習舞，取爲蟬翳去瞞人。
無端飛作漫天絮，撩亂東風祇自塵。
和心泉问柳
作者：丘葵
朝代：宋
体裁：七言律诗

初晓晴曦为写真，嫣然一笑换千颦。缘谁青眼终无语，学得黄金不济贫。生怕蛮腰来习舞，取为蝉翳去瞒人。无端飞作漫天絮，撩乱东风祇自尘。
和意行韵
作者：丘葵
朝代：宋
体裁：七言律诗

一枝筇竹度年华，自爱藤阴夹雨涯。野叟笑予衣落魄，牧童见客手交叉。染成众绿桑初椹，落尽千红楝始花。步至桥西水穷处，却随黄犊还吾家。
和意行韻
作者：丘葵
朝代：宋

一枝筇竹度年華，自愛藤陰夾雨涯。
野叟笑予衣落魄，牧童見客手交叉。
染成衆綠桑初椹，落盡千紅楝始花。
步至橋西水窮處，却隨黄犢還吾家。
和所盘九日
作者：丘葵
朝代：宋
体裁：七言律诗

石铓如剑梦犹危，风帽桥边且任吹。山送落晖应恨速，月临归路不妨迟。欲从此夕颓如醉，试问明年健者谁。一笑樽前俱是客，可堪摇动菊花期。
和所盘离相院山门纳凉韵
作者：丘葵
朝代：宋
体裁：七言律诗

槐对青山五月寒，朝朝暮暮此看山。风来翠瀑青松外，人在珠宫贝阙閒。诗客归时文几静，棋僧去后画枰閒。禅床一被清眠熟，梦把渔竿钓碧湾。
和所盘端午韵
作者：丘葵
朝代：宋

槐夏阴中鬓已秋，天风吹梦堕江头。水应难洗湘累恨，山岂能为柳子囚。尘世不知几端午，人生大抵一虚舟。愁来细把君诗看，压倒当时赵倚楼。
和所盘端午韵
作者：丘葵
朝代：宋

槐夏阴中鬓已秋，天风吹梦堕江头。
水应难洗湘纍恨，山岂能为柳子囚。
尘世不知几端午，人生大抵一虚舟。
愁来细把君诗看，压倒当时赵倚楼。
和所盘自宽韵
作者：丘葵
朝代：宋

忧患熏心两鬓丝，倚栏瘦影却斜晖。
凄其十载不儒服，老矣一生犹布衣。
未信此身长坎坷，细看造物实玄微。
五更风雨自秋至，不见蚊蝇跋扈飞。
和所盘自宽韵
作者：丘葵
朝代：宋

忧患薰心两鬓丝，倚栏瘦影却斜晖。凄其十载不儒服，老矣一生犹布衣。未信此身长坎坷，细看造物实玄微。五更风雨自秋至，不见蚊蝇跋扈飞。
和所盘阑字韵
作者：丘葵
朝代：宋

遥想山斋客梦阑，朔风吹鬓怯栏干。
黄花句裏空相忆，青镜朝来独自看。
绝似东坡来海上，胜犹贾岛渡桑干。
木奴千树何须问，怀抱时因骥子宽。
和所盘阑字韵
作者：丘葵
朝代：宋

遥想山斋客梦阑，朔风吹鬓怯栏干。黄花句里空相忆，青镜朝来独自看。绝似东坡来海上，胜犹贾岛渡桑乾。木奴千树何须问，怀抱时因骥子宽。
和所盘风字韵
作者：丘葵
朝代：宋
体裁：七言律诗

二十四番花信风，到头谁白又谁红。寻春不用苦多感，有酒且须时一中。吾辈于人长落落，浮生虽梦亦匆匆。未知今岁沧浯上，握手论心几度同。
和所盤九日
作者：丘葵
朝代：宋

石鋩如劍夢猶危，風帽橋邊且任吹。
山送落暉應恨速，月臨歸路不妨遲。
欲從此夕頹如醉，試問明年健者誰。
一笑樽前俱是客，可堪摇動菊花期。
和所盤端午韻
作者：丘葵
朝代：宋

槐夏陰中鬢已秋，天風吹夢墮江頭。
水應難洗湘纍恨，山豈能爲柳子囚。
塵世不知幾端午，人生大抵一虛舟。
愁來細把君詩看，壓倒當時趙倚樓。
和所盤自寬韻
作者：丘葵
朝代：宋

憂患薰心兩鬢絲，倚欄瘦影却斜暉。
凄其十載不儒服，老矣一生猶布衣。
未信此身長坎坷，細看造物實玄微。
五更風雨自秋至，不見蚊蠅跋扈飛。
和所盤闌字韻
作者：丘葵
朝代：宋

遥想山齋客夢闌，朔風吹鬢怯欄干。
黄花句裏空相憶，青鏡朝來獨自看。
絕似東坡來海上，勝猶賈島渡桑乾。
木奴千樹何須問，懷抱時因驥子寬。
和所盤離相院山門納凉韻
作者：丘葵
朝代：宋

槐對青山五月寒，朝朝暮暮此看山。
風來翠瀑青松外，人在珠宮貝闕閒。
詩客歸時文几靜，棋僧去後畫枰閒。
禪牀一被清眠熟，夢把漁竿釣碧灣。
和所盤風字韻
作者：丘葵
朝代：宋

二十四番花信風，到頭誰白又誰紅。
尋春不用苦多感，有酒且須時一中。
吾輩於人長落落，浮生雖夢亦匆匆。
未知今歲滄浯上，握手論心幾度同。
和晦庵启蒙韵
作者：丘葵
朝代：宋
体裁：七言绝句

有人见得地中雷，三十六宫从此回。尽太虚中俱是易，底须龙马负图来。
和晦庵啟蒙韻
作者：丘葵
朝代：宋

有人見得地中雷，三十六宮從此回。
盡太虛中俱是易，底須龍馬負圖來。
和義兄詩畢忽憶竹莊石隠二老寄詩一首煩爲問訊
作者：丘葵
朝代：宋

爲向東林問起居，更詢李白近何如。
携琴想對青霞頂，覓句應巡碧玉除。
無復風流陪二老，空憐憔悴似三閭。
冰霜凜凜河流斷，安得雙魚送尺書。
和芸斋
作者：丘葵
朝代：宋

脱却簔衣下钓竿，岂无线路透玄关。
斜风暂罢玄真去，明月来从太白攀。
自是老怀俱惜别，偶陪清话不知还。
夜来客枕秋声起，矶上苔痕入梦班。
和芸斋
作者：丘葵
朝代：宋

脱却蓑衣下钓竿，岂无线路透玄关。斜风暂罢玄真去，明月来从太白攀。自是老怀俱惜别，偶陪清话不知还。夜来客枕秋声起，矶上苔痕入梦班。
和芸齋
作者：丘葵
朝代：宋

脫却簔衣下釣竿，豈無線路透玄關。
斜風暫罷玄真去，明月來從太白攀。
自是老懷俱惜別，偶陪清話不知還。
夜來客枕秋聲起，磯上苔痕入夢班。
和顔北城梅花韻
作者：丘葵
朝代：宋

白髮寒叢裏，疏枝的爍明。
風霜半夜後，南北一時晴。
冷淡吟邊景，啁嘈夢裏聲。
園中幾許樹，獨汝最關情。
和颜北城梅花韵
作者：丘葵
朝代：宋

白发寒丛里，疏枝的烁明。风霜半夜后，南北一时晴。冷淡吟边景，啁嘈梦里声。园中几许树，独汝最关情。
和颜北城梅花韵
作者：丘葵
朝代：宋

白髮寒丛裏，疏枝的烁明。
风霜半夜后，南北一时晴。
冷淡吟边景，啁嘈梦裏声。
园中几许树，独汝最关情。
哭吕朴卿先生
作者：丘葵
朝代：宋

已拟侍荷橐，俄抽似叶身。甘为南地鬼，不作北朝臣。屋壁遗文坏，邻州战血新。劫灰飞未尽，碑碣托何人。潮士瞻韩木，莆民爱召棠。名随天共远，身与物俱亡。血碧一时恨，汗青千载香。玄虬方陨蹶，螾蛭恣飞扬。斯文天欲丧，疑义有谁祛。无复谆谆诱，空令咄咄书。秋风冢上木，夜月墓边庐。每与诸孤道，相看泪满裾。
哭吕朴卿先生·其一
作者：丘葵
朝代：宋
体裁：五言律诗

已拟侍荷橐，俄抽似叶身。甘为南地鬼，不作北朝臣。屋壁遗文坏，邻州战血新。劫灰飞未尽，碑碣托何人。
哭吕朴卿先生·其三
作者：丘葵
朝代：宋

斯文天欲丧，疑义有谁祛。无复谆谆诱，空令咄咄书。秋风冢上木，夜月墓边庐。每与诸孤道，相看泪满裾。
哭吕朴卿先生·其三
作者：丘葵
朝代：宋

斯文天欲丧，疑义有谁祛。
无復谆谆诱，空令咄咄书。
秋风冢上木，夜月墓边庐。
每与诸孤道，相看泪满裾。
哭吕朴卿先生·其二
作者：丘葵
朝代：宋
体裁：五言律诗

潮士瞻韩木，莆民爱召棠。名随天共远，身与物俱亡。血碧一时恨，汗青千载香。玄虬方陨蹶，螾蛭恣飞扬。
哭呂樸卿先生·其一
作者：丘葵
朝代：宋

已擬侍荷橐，俄抽似葉身。
甘爲南地鬼，不作北朝臣。
屋壁遺文壞，鄰州戰血新。
劫灰飛未盡，碑碣托何人。
哭呂樸卿先生·其三
作者：丘葵
朝代：宋

斯文天欲喪，疑義有誰祛。
無復諄諄誘，空令咄咄書。
秋風冢上木，夜月墓邊廬。
每與諸孤道，相看淚滿裾。
哭呂樸卿先生·其二
作者：丘葵
朝代：宋

潮士瞻韓木，莆民愛召棠。
名隨天共遠，身與物俱亡。
血碧一時恨，汗青千載香。
玄虬方隕蹶，螾蛭恣飛揚。
哭矩斋先生
作者：丘葵
朝代：宋
体裁：五言律诗

早悟官为祟，晚将家付儿。公今成佛去，仆尚是人猗。柿叶收遗墨，梅花忆赠诗。自嫌闻道晚，有泪哭先师。
哭矩齋先生
作者：丘葵
朝代：宋

早悟官爲祟，晚將家付兒。
公今成佛去，僕尚是人猗。
柿葉收遺墨，梅花憶贈詩。
自嫌聞道晚，有淚哭先師。
哭高氏妹
作者：丘葵
朝代：宋

寒月照幽閨，眉多客裏齊。
飄零杜氏妹，隠約伯鸞妻。
烏啄有新哺，鳳飛無故棲。
近聞猶子說，憶汝萬行啼。
哭高氏妹
作者：丘葵
朝代：宋

寒月照幽闺，眉多客裏齐。
飘零杜氏妹，隠约伯鸾妻。
乌啄有新哺，凤飞无故栖。
近闻犹子说，忆汝万行啼。
哭高氏妹
作者：丘葵
朝代：宋

寒月照幽闺，眉多客里齐。飘零杜氏妹，隐约伯鸾妻。乌啄有新哺，凤飞无故栖。近闻犹子说，忆汝万行啼。
喜雨示儿侄
作者：丘葵
朝代：宋

维天降灵雨，物物均所蒙。胡为兹穑稼，不知草芃芃。维天降灵雨，虽迟良胜无。百谷顿苏苏，民忧不少纾。维天降灵雨，岂不雨石田。我自硗且确，枯悴莫怨天。维天降灵雨，而或惰不耛。他时无敛穧，谁怜汝啼饥。
喜雨示儿侄·其一
作者：丘葵
朝代：宋
体裁：五言绝句

维天降灵雨，物物均所蒙。胡为兹穑稼，不知草芃芃。
喜雨示儿侄·其三
作者：丘葵
朝代：宋
体裁：五言绝句

维天降灵雨，岂不雨石田。我自硗且确，枯悴莫怨天。
喜雨示儿侄·其二
作者：丘葵
朝代：宋
体裁：五言绝句

维天降灵雨，虽迟良胜无。百谷顿苏苏，民忧不少纾。
喜雨示儿侄·其四
作者：丘葵
朝代：宋
体裁：五言绝句

维天降灵雨，而或惰不耛。他时无敛穧，谁怜汝啼饥。
喜雨示兒姪·其一
作者：丘葵
朝代：宋

維天降靈雨，物物均所蒙。
胡爲茲穡稼，不知草芃芃。
喜雨示兒姪·其三
作者：丘葵
朝代：宋

維天降靈雨，豈不雨石田。
我自磽且确，枯悴莫怨天。
喜雨示兒姪·其二
作者：丘葵
朝代：宋

維天降靈雨，雖遲良勝無。
百穀頓蘇甦，民憂不少紓。
喜雨示兒姪·其四
作者：丘葵
朝代：宋

維天降靈雨，而或惰不耛。
他時無斂穧，誰憐汝啼饑。
四月朔日晓起候吕之寿
作者：丘葵
朝代：宋
体裁：五言律诗

清辰未巾栉，远远望山阿。一夕已如此，长年其奈何。高斋空寂寞，今日始清和。可惜一樽酒，骊驹又欲歌。
四月朔日曉起候呂之壽
作者：丘葵
朝代：宋

清辰未巾櫛，遠遠望山阿。
一夕已如此，長年其奈何。
高齋空寂寞，今日始清和。
可惜一樽酒，驪駒又欲歌。
塵世
作者：丘葵
朝代：宋

塵世無暇日，偷閒到曉亭。
橋陰界水綠，燒迹斷山青。
石瘦牛磨角，簷空雀墜翎。
暮笳風外響，愁坐若爲聽。
壽竹西
作者：丘葵
朝代：宋

中秋八月朔，人在竹之西。
講席朝齊聽，吟寮夜獨棲。
交情今管鮑，清操古夷齊。
却笑苔磯老，畏人頭愈低。
壽蕭東海
作者：丘葵
朝代：宋

樂哉東海老，天與以遐齡。
前一輩人物，爲諸生典型。
頭因嗜書白，眼不要人青。
歲歲桑蓬旦，人間活壽星。
夜卧中庭
作者：丘葵
朝代：宋

一榻清風不用錢，卧看萬里泬寥天。
明星落落纔數十，孤月亭亭照大千。
但見衣襟如潑水，不知身世是何年。
可憐玉兔空辛苦，搗藥終宵那得眠。
夜卧中庭
作者：丘葵
朝代：宋

一榻清风不用钱，卧看万里泬寥天。明星落落才数十，孤月亭亭照大千。但见衣襟如泼水，不知身世是何年。可怜玉兔空辛苦，捣药终宵那得眠。
夜卧中庭
作者：丘葵
朝代：宋

一榻清风不用钱，卧看万里泬寥天。
明星落落纔数十，孤月亭亭照大千。
但见衣襟如泼水，不知身世是何年。
可怜玉兔空辛苦，捣药终宵那得眠。
夜坐讀書
作者：丘葵
朝代：宋

茅簷晚來雨，東風忽吹晴。
不暖亦不寒，夜氣覺自清。
書生澹無事，復戀舊短檠。
開卷見聖賢，愧我猶編氓。
便思澡塵慮，肅然奉天明。
出門視斗極，敬心由之生。
姿年捨我去，老學何由成。
夜坐读书
作者：丘葵
朝代：宋

茅檐晚来雨，东风忽吹晴。不暖亦不寒，夜气觉自清。书生澹无事，复恋旧短檠。开卷见圣贤，愧我犹编氓。便思澡尘虑，肃然奉天明。出门视斗极，敬心由之生。姿年舍我去，老学何由成。
夜坐读书
作者：丘葵
朝代：宋

茅檐晚来雨，东风忽吹晴。
不暖亦不寒，夜气觉自清。
书生澹无事，復恋旧短檠。
开卷见圣贤，愧我犹编氓。
便思澡尘虑，肃然奉天明。
出门视斗极，敬心由之生。
姿年舍我去，老学何由成。
夜意
作者：丘葵
朝代：宋
体裁：五言律诗

茅斋人语寂，清坐独巑岏。有兴凭诗遣，无聊把剑看。香残金鸭冷，膏尽玉虫寒。出见庭无月，方知夜色阑。
夜意
作者：丘葵
朝代：宋

茅齋人語寂，清坐獨巑岏。
有興憑詩遣，無聊把劍看。
香殘金鴨冷，膏盡玉蟲寒。
出見庭無月，方知夜色闌。
夜誦
作者：丘葵
朝代：宋

夜誦琅琅罷，山齋人跡無。
蟲聲助嘆息，月影伴清癯。
黄卷十年子，青燈一腐儒。
時危無用處，我自笑非夫。
夜诵
作者：丘葵
朝代：宋

夜诵琅琅罢，山斋人迹无。虫声助叹息，月影伴清癯。黄卷十年子，青灯一腐儒。时危无用处，我自笑非夫。
夜诵
作者：丘葵
朝代：宋

夜诵琅琅罢，山斋人迹无。
虫声助嘆息，月影伴清癯。
黄卷十年子，青灯一腐儒。
时危无用处，我自笑非夫。
天阴
作者：丘葵
朝代：宋

天阴尽日黯无光，白骨纵纵横地霜。真鞑未多多伪鞑，拒王不罪罪勤王。昔持耒耜今兵革，人食糟糠马稻粱。正似镬汤无冷处，年三十六死为长。
天阴
作者：丘葵
朝代：宋

天阴尽日黯无光，白骨纵纵横地霜。
真鞑未多多僞鞑，拒王不罪罪勤王。
昔持耒耜今兵革，人食糟糠马稻粱。
正似镬汤无冷处，年三十六死为长。
天陰
作者：丘葵
朝代：宋

天陰盡日黯無光，白骨縱縱橫地霜。
真韃未多多僞韃，拒王不罪罪勤王。
昔持耒耜今兵革，人食糟糠馬稻粱。
正似鑊湯無冷處，年三十六死爲長。
太阳
作者：丘葵
朝代：宋

太阳一入地，亦足蒸成霞。老学傥能勉，声绩岂不华。太阳一入地，尚能掣成电。老学傥能勉，气质岂不变。太阳一入地，照月还生光。老学傥能勉，缮性岂不臧。君子之于学，没身而后已。苟未至陨越，敢不湛攸止。
太阳·其一
作者：丘葵
朝代：宋
体裁：五言绝句

太阳一入地，亦足蒸成霞。老学傥能勉，声绩岂不华。
太阳·其三
作者：丘葵
朝代：宋
体裁：五言绝句

太阳一入地，照月还生光。老学傥能勉，缮性岂不臧。
太阳·其二
作者：丘葵
朝代：宋
体裁：五言绝句

太阳一入地，尚能掣成电。老学傥能勉，气质岂不变。
太阳·其五
作者：丘葵
朝代：宋
体裁：五言绝句

君子之于学，没身而后已。苟未至陨越，敢不湛攸止。
太阳·其四
作者：丘葵
朝代：宋

太阳一入地，经天返复返。老学傥能勉，去圣岂云远。
太阳·其四
作者：丘葵
朝代：宋

太阳一入地，经天返復返。
老学傥能勉，去圣岂云远。
太陽·其一
作者：丘葵
朝代：宋

太陽一入地，亦足蒸成霞。
老學儻能勉，聲績豈不華。
太陽·其三
作者：丘葵
朝代：宋

太陽一入地，照月還生光。
老學儻能勉，繕性豈不臧。
太陽·其二
作者：丘葵
朝代：宋

太陽一入地，尚能掣成電。
老學儻能勉，氣質豈不變。
太陽·其五
作者：丘葵
朝代：宋

君子之於學，沒身而後已。
苟未至隕越，敢不湛攸止。
太陽·其四
作者：丘葵
朝代：宋

太陽一入地，經天返復返。
老學儻能勉，去聖豈云遠。
孤客
作者：丘葵
朝代：宋

綠綠竹生笋，黄黄菜又花。
一年今已夏，孤客未還家。
夜對青燈減，朝看白髮加。
由來事筆硯，不若藝桑麻。
孤客
作者：丘葵
朝代：宋

绿绿竹生笋，黄黄菜又花。一年今已夏，孤客未还家。夜对青灯减，朝看白发加。由来事笔砚，不若艺桑麻。
孤客
作者：丘葵
朝代：宋

绿绿竹生笋，黄黄菜又花。
一年今已夏，孤客未还家。
夜对青灯减，朝看白髮加。
由来事笔砚，不若艺桑麻。
客中
作者：丘葵
朝代：宋

孤客思家坐似瘖，溪风吹树为悲吟。溪中流水深千尺，未抵慈亲忆子心。晓起征衫瘦渐宽，可堪秋入鬓丝寒。客中万叶皆归本，自把床头易卷看。
客中·其一
作者：丘葵
朝代：宋

孤客思家坐似瘖，溪風吹樹爲悲吟。
溪中流水深千尺，未扺慈親憶子心。
客中·其一
作者：丘葵
朝代：宋

孤客思家坐似瘖，溪风吹树为悲吟。
溪中流水深千尺，未扺慈亲忆子心。
客中·其一
作者：丘葵
朝代：宋

孤客思家坐似瘖，溪风吹树为悲吟。溪中流水深千尺，未抵慈亲忆子心。
客中·其二
作者：丘葵
朝代：宋
体裁：七言绝句

晓起征衫瘦渐宽，可堪秋入鬓丝寒。客中万叶皆归本，自把床头易卷看。
客中·其二
作者：丘葵
朝代：宋

曉起征衫瘦漸寬，可堪秋入鬢絲寒。
客中萬葉皆歸本，自把牀頭易卷看。
宿鏡山欲訪之壽忽聞東浯思仲至約爲南山之遊不果
作者：丘葵
朝代：宋

鏡山欲相訪，馬首已之東。
常日對衿佩，此行如燕鴻。
將歸逢所與，有約竟成空。
若到齋中日，爲予傳主翁。
宿镜山欲访之寿忽闻东浯思仲至约为南山之游不果
作者：丘葵
朝代：宋
体裁：五言律诗

镜山欲相访，马首已之东。常日对衿佩，此行如燕鸿。将归逢所与，有约竟成空。若到斋中日，为予传主翁。
寄南剑詹野渡先生
作者：丘葵
朝代：宋
体裁：五言律诗

贤圣已往古，吾侪空自今。六经寻断脉，千里遇知音。莫笑因缘浅，相期造道深。可怜山海隔，无路盍朋簪。
寄南劍詹野渡先生
作者：丘葵
朝代：宋

賢聖已往古，吾儕空自今。
六經尋斷脈，千里遇知音。
莫笑因緣淺，相期造道深。
可憐山海隔，無路盍朋簪。
寄吕之寿
作者：丘葵
朝代：宋
体裁：五言律诗

一灯清夜话，觉子颇真情。世已无前辈，方予畏后生。天涯共流落，岁晚独无成。桐下来春约，飞鸿望寄声。
寄呂之壽
作者：丘葵
朝代：宋

一燈清夜話，覺子頗真情。
世已無前輩，方予畏後生。
天涯共流落，歲晚獨無成。
桐下來春約，飛鴻望寄聲。
寄呈张教谕
作者：丘葵
朝代：宋
体裁：五言律诗

天欲昌吾道，君来董县庠。坛荒犹杏树，水落且芹香。欲与二三子，皈依数仞墙。若为鸥鹭伴，留住水云乡。
寄呈張教諭
作者：丘葵
朝代：宋

天欲昌吾道，君來董縣庠。
壇荒猶杏樹，水落且芹香。
欲與二三子，皈依數仞牆。
若爲鷗鷺伴，留住水雲鄉。
寄曾子方
作者：丘葵
朝代：宋

別來俱不飲，相憶若爲情。
交態忘貧富，相知似弟兄。
君殊非夙昔，予亦負平生。
惟有子城月，年年是舊盟。
寄曾子方
作者：丘葵
朝代：宋
体裁：五言律诗

别来俱不饮，相忆若为情。交态忘贫富，相知似弟兄。君殊非夙昔，予亦负平生。惟有子城月，年年是旧盟。
寄林簿
作者：丘葵
朝代：宋

一別又一載，相思入夢頻。
以予拙生計，知子不爲貧。
鼠跡陶瓶粟，蛛絲范甑塵。
莫將憔悴意，說與得時人。
寄林簿
作者：丘葵
朝代：宋
体裁：五言律诗

一别又一载，相思入梦频。以予拙生计，知子不为贫。鼠迹陶瓶粟，蛛丝范甑尘。莫将憔悴意，说与得时人。
寄槐庭
作者：丘葵
朝代：宋
体裁：古风

吾道付沧浪，衰年尚异乡。畏人江草合，怀旧暮云长。老我已无用，如君终未忘。天寒无过雁，夜夜独鸣蛩。
寄槐庭
作者：丘葵
朝代：宋

吾道付滄浪，衰年尚異鄉。
畏人江草合，懷舊暮雲長。
老我已無用，如君終未忘。
天寒無過雁，夜夜獨鳴蛩。
寄肯体
作者：丘葵
朝代：宋
体裁：七言律诗

三年云卧一身閒，惟有君来萧寺间。既是君平为世弃，不妨巢父掉头还。平生学道鱼千里，晚岁参禅豹一班。惟有圣贤真实地，吾侪努力莫辞难。
寄肯體
作者：丘葵
朝代：宋

三年雲卧一身閒，惟有君來蕭寺間。
既是君平爲世棄，不妨巢父掉頭還。
平生學道魚千里，晚歲參禪豹一班。
惟有聖賢真實地，吾儕努力莫辭難。
寄陈儒正
作者：丘葵
朝代：宋

论心才暑夕，别后已凉秋。月照陈蕃榻，风生王粲楼。哀音虫外笛，远棹雁边舟。欲写相思意，题诗寄水流。
寄陈儒正
作者：丘葵
朝代：宋

论心纔暑夕，别后已凉秋。
月照陈蕃榻，风生王粲楼。
哀音虫外笛，远棹雁边舟。
欲写相思意，题诗寄水流。
寄陳儒正
作者：丘葵
朝代：宋

論心纔暑夕，別後已凉秋。
月照陳蕃榻，風生王粲樓。
哀音蟲外笛，遠棹雁邊舟。
欲寫相思意，題詩寄水流。
寄雪庭老子
作者：丘葵
朝代：宋

問訊紫雲老，何時立雪參。
生來將滿百，空界直超三。
泡幻修千劫，佛應同一龕。
曾師蒙印可，玄諦老方諳。
寄雪庭老子
作者：丘葵
朝代：宋
体裁：五言律诗

问讯紫云老，何时立雪参。生来将满百，空界直超三。泡幻修千劫，佛应同一龛。曾师蒙印可，玄谛老方谙。
寄題朱推官竹齋
作者：丘葵
朝代：宋

萬紫千紅轉眼非，高齋惟與竹相宜。
自從出地有清節，直至參天無曲枝。
六月高標寒凜凜，三冬秀色綠猗猗。
此君妙處無心得，道在虛中人不知。
寄题朱推官竹斋
作者：丘葵
朝代：宋
体裁：七言律诗

万紫千红转眼非，高斋惟与竹相宜。自从出地有清节，直至参天无曲枝。六月高标寒凛凛，三冬秀色绿猗猗。此君妙处无心得，道在虚中人不知。
寄高尹
作者：丘葵
朝代：宋

桐下归来学钓鱼，岁寒相伴只鸥凫。何期天上郎官宰，肯到江边处士庐。仲蔚自怜头似雪，阿勤岂解唾成珠。郎君东阁相看久，莫但清吟废读书。
寄高尹
作者：丘葵
朝代：宋

桐下归来学钓鱼，岁寒相伴只鸥鳬。
何期天上郎官宰，肯到江边处士庐。
仲蔚自怜头似雪，阿勤岂解唾成珠。
郎君东阁相看久，莫但清吟废读书。
寄高尹
作者：丘葵
朝代：宋

桐下歸來學釣魚，歲寒相伴只鷗鳬。
何期天上郎官宰，肯到江邊處士廬。
仲蔚自憐頭似雪，阿勤豈解唾成珠。
郎君東閣相看久，莫但清吟廢讀書。
寄龍湖莊
作者：丘葵
朝代：宋

鶴髮重來客，龍湖舊日莊。
鄉心忽摇曳，春事又蒼茫。
聒聒水泉動，荒荒野日長。
殘年厭聲利，吾道在耕桑。
寄龙湖庄
作者：丘葵
朝代：宋

鹤发重来客，龙湖旧日庄。乡心忽摇曳，春事又苍茫。聒聒水泉动，荒荒野日长。残年厌声利，吾道在耕桑。
寄龙湖庄
作者：丘葵
朝代：宋

鹤髮重来客，龙湖旧日庄。
乡心忽摇曳，春事又苍茫。
聒聒水泉动，荒荒野日长。
残年厌声利，吾道在耕桑。
寓居姚家村
作者：丘葵
朝代：宋
体裁：七言律诗

平头五十沧江叟，寄迹三家桑柘村。樽酒不知谁主客，柬书相伴过晨昏。有时独步来沙际，尽日清谈倚树根。一任傍人笑迂阔，此心欲与白鸥论。
寓居姚家村
作者：丘葵
朝代：宋

平頭五十滄江叟，寄跡三家桑柘村。
樽酒不知誰主客，柬書相伴過晨昏。
有時獨步來沙際，盡日清談倚樹根。
一任傍人笑迂闊，此心欲與白鷗論。
寓浯江識老魏秀才·其一
作者：丘葵
朝代：宋

衡茅蕭索泣寒蟲，獨自吟詩句未工。
敗葉能令溝水黑，亂雲不放夕陽紅。
半生辛苦空儒服，一歲蹉跎又朔風。
不意窮鄉有奇事，暮年得拜鹿門翁。
寓浯江識老魏秀才·其二
作者：丘葵
朝代：宋

月澹蓬門揜候蟲，窮通何必問天工。
茶烹粟面紛紛白，燈吐花心灼灼紅。
屢改新吟添硯水，密翻舊稿護窗風。
相逢莫道龐公老，覽鏡先慙似老翁。
寓浯江识老魏秀才
作者：丘葵
朝代：宋

衡茅萧索泣寒虫，独自吟诗句未工。败叶能令沟水黑，乱云不放夕阳红。半生辛苦空儒服，一岁蹉跎又朔风。不意穷乡有奇事，暮年得拜鹿门翁。月澹蓬门掩候虫，穷通何必问天工。茶烹粟面纷纷白，灯吐花心灼灼红。屡改新吟添砚水，密翻旧稿护窗风。相逢莫道庞公老，览镜先惭似老翁。
寓浯江识老魏秀才·其一
作者：丘葵
朝代：宋
体裁：七言律诗

衡茅萧索泣寒虫，独自吟诗句未工。败叶能令沟水黑，乱云不放夕阳红。半生辛苦空儒服，一岁蹉跎又朔风。不意穷乡有奇事，暮年得拜鹿门翁。
寓浯江识老魏秀才·其二
作者：丘葵
朝代：宋

月澹蓬门掩候虫，穷通何必问天工。茶烹粟面纷纷白，灯吐花心灼灼红。屡改新吟添砚水，密翻旧稿护窗风。相逢莫道庞公老，览镜先惭似老翁。
寓浯江识老魏秀才·其二
作者：丘葵
朝代：宋

月澹蓬门揜候虫，穷通何必问天工。
茶烹粟面纷纷白，灯吐花心灼灼红。
屡改新吟添砚水，密翻旧稿护窗风。
相逢莫道庞公老，览镜先惭似老翁。
寓石鐘院作
作者：丘葵
朝代：宋

托身蕭寺已踰年，獨掩山門守我元。
醉旭一生耽草聖，老叉幾度發詩顛。
雨中裹飯無嘉客，月下携瓶有老禪。
自笑五窮挨不去，縛船未了又燒船。
寓石钟院作
作者：丘葵
朝代：宋
体裁：七言律诗

托身萧寺已踰年，独掩山门守我元。醉旭一生耽草圣，老叉几度发诗颠。雨中裹饭无嘉客，月下携瓶有老禅。自笑五穷挨不去，缚船未了又烧船。
对竹
作者：丘葵
朝代：宋

此君无媚色，耿耿合予衷。
外直形容瘦，中虚忿慾空。
炎凉多变态，潇潇独清风。
幸免斧斤患，苍然保令终。
对竹
作者：丘葵
朝代：宋

此君无媚色，耿耿合予衷。外直形容瘦，中虚忿欲空。炎凉多变态，潇潇独清风。幸免斧斤患，苍然保令终。
寻从子伯恭不遇
作者：丘葵
朝代：宋

我行独踽踽，聊复寻诸孙。诸孙名有役，谁复相温存。彼茁者汀芦，上有鹪鹩喧。衡门可栖迟，清风自妍暄。汲井欲灌圜，灌园当灌根。澡身欲树德，树德当树淳。
寻从子伯恭不遇
作者：丘葵
朝代：宋

我行独踽踽，聊復寻诸孙。
诸孙名有役，谁復相温存。
彼茁者汀芦，上有鹪鹩喧。
衡门可栖迟，清风自妍暄。
汲井欲灌圜，灌园当灌根。
澡身欲树德，树德当树淳。
寿竹西
作者：丘葵
朝代：宋
体裁：五言律诗

中秋八月朔，人在竹之西。讲席朝齐听，吟寮夜独栖。交情今管鲍，清操古夷齐。却笑苔矶老，畏人头愈低。
寿萧东海
作者：丘葵
朝代：宋
体裁：五言律诗

乐哉东海老，天与以遐龄。前一辈人物，为诸生典型。头因嗜书白，眼不要人青。岁岁桑蓬旦，人间活寿星。
尋從子伯恭不遇
作者：丘葵
朝代：宋

我行獨踽踽，聊復尋諸孫。
諸孫名有役，誰復相溫存。
彼茁者汀蘆，上有鷦鷯喧。
衡門可棲遲，清風自妍暄。
汲井欲灌圜，灌園當灌根。
澡身欲樹德，樹德當樹淳。
對竹
作者：丘葵
朝代：宋

此君無媚色，耿耿合予衷。
外直形容瘦，中虛忿慾空。
炎凉多變態，瀟瀟獨清風。
幸免斧斤患，蒼然保令終。
小春
作者：丘葵
朝代：宋
体裁：七言律诗

落尽千林秋又冬，惭无生意岁将穷。是谁借得三春力，为我敷施十月中。种种草根含暖气，鳞鳞水面发和风。江梅剩放南枝蕊，欲策阳回第一功。
小春
作者：丘葵
朝代：宋

落盡千林秋又冬，慙無生意歲將窮。
是誰借得三春力，爲我敷施十月中。
種種草根含暖氣，鱗鱗水面發和風。
江梅剩放南枝蕊，欲策陽回第一功。
尘世
作者：丘葵
朝代：宋
体裁：五言律诗

尘世无暇日，偷閒到晓亭。桥阴界水绿，烧迹断山青。石瘦牛磨角，檐空雀坠翎。暮笳风外响，愁坐若为听。
山斋
作者：丘葵
朝代：宋
体裁：七言律诗

草色苔痕挟雨骄，山斋一巷似渔樵。三叉路口时时犊，一曲溪流片片桥。风木参差泉上庙，烟帆来往海西潮。飘然忽起云间想，白鹤高飞不可招。
山齋
作者：丘葵
朝代：宋

草色苔痕挾雨驕，山齋一巷似漁樵。
三叉路口時時犢，一曲溪流片片橋。
風木參差泉上廟，烟帆來往海西潮。
飄然忽起雲間想，白鶴高飛不可招。
幽趣
作者：丘葵
朝代：宋
体裁：五言律诗

幅巾篁竹下，幽趣与僧同。坐对忘忧草，行歌解愠风。鸭头池水绿，猩血石榴红。解作晴天雪，松梢鹭一丛。
幽趣
作者：丘葵
朝代：宋

幅巾篁竹下，幽趣與僧同。
坐對忘憂草，行歌解慍風。
鴨頭池水綠，猩血石榴紅。
解作晴天雪，松梢鷺一叢。
庚辰岁寓开元东罗汉阁
作者：丘葵
朝代：宋

有美者杰阁，凌然跨虚空。有觉者彼岸，廓然大圆通。而我独蠢蠢，于何而适从。有崷者浮图，屹其插穹昊。有坟者古道，凄其鞠成草。而我独兢兢，于焉以终老。
庚辰岁寓开元东罗汉阁·其一
作者：丘葵
朝代：宋
体裁：古风

有美者杰阁，凌然跨虚空。有觉者彼岸，廓然大圆通。而我独蠢蠢，于何而适从。
庚辰岁寓开元东罗汉阁·其二
作者：丘葵
朝代：宋
体裁：古风

有崷者浮图，屹其插穹昊。有坟者古道，凄其鞠成草。而我独兢兢，于焉以终老。
庚辰歲寓開元東羅漢閣·其一
作者：丘葵
朝代：宋

有美者傑閣，凌然跨虛空。
有覺者彼岸，廓然大圓通。
而我獨蠢蠢，於何而適從。
庚辰歲寓開元東羅漢閣·其二
作者：丘葵
朝代：宋

有崷者浮圖，屹其插穹昊。
有墳者古道，凄其鞠成草。
而我獨兢兢，於焉以終老。
张可大甥与古愚家兄游阳孟岩已废而旧日之山屹然独存有诗因次其韵
作者：丘葵
朝代：宋

笑推窗户揖青山，茶鼎松风入耳潺。老去已知今世错，贫来剩得此身閒。漱流枕石心长在，涉水穿林步已难。六十年来醉题壁，那知尚在白云间。
张可大甥与古愚家兄游阳孟岩已废而旧日之山屹然独存有诗因次其韵
作者：丘葵
朝代：宋

笑推窗户揖青山，茶鼎松风入耳潺。
老去已知今世错，贫来剩得此身閒。
潄流枕石心长在，涉水穿林步已难。
六十年来醉题壁，那知尚在白云间。
張可大甥與古愚家兄游陽孟巖已廢而舊日之山屹然獨存有詩因次其韻
作者：丘葵
朝代：宋

笑推窗戶揖青山，茶鼎松風入耳潺。
老去已知今世錯，貧來剩得此身閒。
潄流枕石心長在，涉水穿林步已難。
六十年來醉題壁，那知尚在白雲間。
归侍
作者：丘葵
朝代：宋

村庄一樽酒，谁与语悲辛。衿佩空相负，诗书不救贫。天寒负米客，日暮倚门人。遥睇长江水，西风犹怆神。
归侍
作者：丘葵
朝代：宋

村庄一罇酒，谁与语悲辛。
衿佩空相负，诗书不救贫。
天寒负米客，日暮倚门人。
遥睇长江水，西风犹怆神。
归憩涧亭桥
作者：丘葵
朝代：宋
体裁：七言绝句

雨后溪流深更深，倚栏照见一生心。青山只在桥南北，枉自穿云渡水寻。
御史馬伯庸與達魯花赤徵幣不出
作者：丘葵
朝代：宋

皇帝書徵老秀才，秀才懶下讀書臺。
張良本爲韓仇出，黄石特因漢祚來。
太守枉勞階下拜，使臣空向日邊回。
牀頭一卷春秋筆，斧鉞胸中獨自裁。
御史马伯庸与达鲁花赤征币不出
作者：丘葵
朝代：宋

皇帝书征老秀才，秀才懒下读书台。
张良本为韩仇出，黄石特因汉祚来。
太守枉劳阶下拜，使臣空向日边回。
床头一卷春秋笔，斧钺胸中独自裁。
御史马伯庸与达鲁花赤徵币不出
作者：丘葵
朝代：宋

皇帝书徵老秀才，秀才懒下读书台。张良本为韩仇出，黄石特因汉祚来。太守枉劳阶下拜，使臣空向日边回。床头一卷春秋笔，斧钺胸中独自裁。
怀古愚兄·其一
作者：丘葵
朝代：宋
体裁：古风

紫帽之峰兮高且巍，白云一片兮空依依。我有兄兮在海湄，三月不见兮使我心悲。
怀古愚兄·其三
作者：丘葵
朝代：宋
体裁：四言诗

有荷荐香，有竹荐凉。归哉归哉，一觥对床。
怀古愚兄·其二
作者：丘葵
朝代：宋
体裁：古风

紫帽之峰兮高且崷，白云一片兮空悠悠。我有兄兮在海陬，三月不见兮使我心忧。
怀玉岩先生谪广州忽自古杭有书至
作者：丘葵
朝代：宋
体裁：七言律诗

十二年前旧师友，书来欲拆泪成行。几回相忆人千里，往事追思梦一场。琴剑知辞南国久，干戈尚任北方强。伤心吾道秋容冷，遥忆师门数仞墙。
怡园先生
作者：丘葵
朝代：宋

三朝秉枢要，鉅文饰皇猷。
中原争一髮，忘却君父雠。
暮年玉和堂，抱膝空隠忧。
怡园先生
作者：丘葵
朝代：宋

三朝秉枢要，钜文饰皇猷。中原争一发，忘却君父雠。暮年玉和堂，抱膝空隐忧。
怡園先生
作者：丘葵
朝代：宋

三朝秉樞要，鉅文飾皇猷。
中原爭一髮，忘却君父讎。
暮年玉和堂，抱膝空隠憂。
怪事
作者：丘葵
朝代：宋

怪事年來見未曾，岸今爲谷谷爲陵。
可憐龍向靈湫蟄，忍見猱來古木升。
四載干戈多白骨，半宵風雨獨青燈。
腐儒未識皇天意，不信荆舒竟莫懲。
怪事
作者：丘葵
朝代：宋
体裁：七言律诗

怪事年来见未曾，岸今为谷谷为陵。可怜龙向灵湫蛰，忍见猱来古木升。四载干戈多白骨，半宵风雨独青灯。腐儒未识皇天意，不信荆舒竟莫惩。
恶况
作者：丘葵
朝代：宋
体裁：五言律诗

恶况有谁知，僵妻与仆儿。无人乞颜米，有客泣杨岐。浩劫天难免，凶年鬼亦饥。但言身长在，不敢恨流离。
悠悠
作者：丘葵
朝代：宋

江上形容老，竹間窗戶秋。
悠悠忘歲月，落落少交遊。
無食令兒瘦，有詩消客愁。
古今多少事，卷易在床頭。
悠悠
作者：丘葵
朝代：宋
体裁：五言律诗

江上形容老，竹间窗户秋。悠悠忘岁月，落落少交游。无食令儿瘦，有诗消客愁。古今多少事，卷易在床头。
惡况
作者：丘葵
朝代：宋

惡况有誰知，僵妻與仆兒。
無人乞顔米，有客泣楊岐。
浩劫天難免，凶年鬼亦饑。
但言身長在，不敢恨流離。
感遇
作者：丘葵
朝代：宋

本是畏人嫌我真，何人使我入城闉。
客中誰問張仲蔚，夜半有呼祁孔賓。
萬象不離心內易，一私壞盡世間人。
半生說過行無寸，石火光中寄此身。
感遇
作者：丘葵
朝代：宋
体裁：七言律诗

本是畏人嫌我真，何人使我入城闉。客中谁问张仲蔚，夜半有呼祁孔宾。万象不离心内易，一私坏尽世间人。半生说过行无寸，石火光中寄此身。
慈济行祠
作者：丘葵
朝代：宋
体裁：五言律诗

上人栖息地，况近佛庄严。乱藓缄新甃，閒花覆古檐。浯山青入眼，榕树紫垂髯。独步秋祠晚，云间月一镰。
慈濟行祠
作者：丘葵
朝代：宋

上人棲息地，况近佛莊嚴。
亂蘚緘新甃，閒花覆古簷。
浯山青入眼，榕樹紫垂髯。
獨步秋祠晚，雲間月一鐮。
懷古愚兄·其三
作者：丘葵
朝代：宋

有荷薦香，有竹薦凉。
歸哉歸哉，一觥對床。
懷玉巖先生謫廣州忽自古杭有書至
作者：丘葵
朝代：宋

十二年前舊師友，書來欲拆淚成行。
幾回相憶人千里，往事追思夢一場。
琴劍知辭南國久，干戈尚任北方强。
傷心吾道秋容冷，遥憶師門數仞牆。
挽张樗堂
作者：丘葵
朝代：宋
体裁：五言律诗

与君虽远隔，自少即相亲。老失同年友，乡无好善人。樗堂春绝迹，蒿里暗伤神。丹旐归何处，风霜故冢滨。
挽張樗堂
作者：丘葵
朝代：宋

與君雖遠隔，自少即相親。
老失同年友，鄉無好善人。
樗堂春絕迹，蒿里暗傷神。
丹旐歸何處，風霜故冢濱。
挽心泉蒲处士
作者：丘葵
朝代：宋

把钓秋风辱赠诗，伤心无路送灵輀。欲书诔语应难尽，独倚寒梅照石漪。欲持鸡絮立坟前，俗了青霞顶上仙。只合化为溪畔鹭，乘风飞去弄清泉。
挽心泉蒲处士·其一
作者：丘葵
朝代：宋
体裁：七言绝句

把钓秋风辱赠诗，伤心无路送灵輀。欲书诔语应难尽，独倚寒梅照石漪。
挽心泉蒲处士·其二
作者：丘葵
朝代：宋
体裁：七言绝句

欲持鸡絮立坟前，俗了青霞顶上仙。只合化为溪畔鹭，乘风飞去弄清泉。
挽心泉蒲處士·其一
作者：丘葵
朝代：宋

把釣秋風辱贈詩，傷心無路送靈輀。
欲書誄語應難盡，獨倚寒梅照石漪。
挽心泉蒲處士·其二
作者：丘葵
朝代：宋

欲持雞絮立墳前，俗了青霞頂上仙。
只合化爲溪畔鷺，乘風飛去弄清泉。
挽梁丹隐
作者：丘葵
朝代：宋

受用伯阳书，万缘都觉虚。达官直桎梏，大厦即籧篨。世谓求仙妄，谁知是道馀。临终为土解，何必泪盈裾。
挽梁丹隠
作者：丘葵
朝代：宋

受用伯阳书，万缘都觉虚。
达官直桎梏，大厦即籧篨。
世谓求仙妄，谁知是道余。
临终为土解，何必泪盈裾。
挽梁丹隠
作者：丘葵
朝代：宋

受用伯陽書，萬緣都覺虛。
達官直桎梏，大厦即籧篨。
世謂求仙妄，誰知是道餘。
臨終爲土解，何必淚盈裾。
支筇
作者：丘葵
朝代：宋

天乎多往事，老矣負初心。
病骨瘦又瘦，愁詩吟復吟。
一生空碌碌，萬綠自森森。
多少關情處，支筇古樹陰。
支筇
作者：丘葵
朝代：宋

天乎多往事，老矣负初心。病骨瘦又瘦，愁诗吟复吟。一生空碌碌，万绿自森森。多少关情处，支筇古树阴。
支筇
作者：丘葵
朝代：宋

天乎多往事，老矣负初心。
病骨瘦又瘦，愁诗吟復吟。
一生空碌碌，万绿自森森。
多少关情处，支筇古树阴。
新晴
作者：丘葵
朝代：宋

新晴登㟝嵝，欣此冻初解。
春风入条肄，枯枿依然在。
有美北山薇，良苗正堪采。
我欲携短筐，悠悠隔沧海。
新晴
作者：丘葵
朝代：宋

新晴登㟝嵝，欣此冻初解。春风入条肄，枯蘖依然在。有美北山薇，良苗正堪采。我欲携短筐，悠悠隔沧海。
新晴
作者：丘葵
朝代：宋

新晴登㟝嶁，欣此凍初解。
春風入條肄，枯枿依然在。
有美北山薇，良苗正堪採。
我欲携短筐，悠悠隔滄海。
新晴
作者：丘葵
朝代：宋
体裁：古风

新晴登培嵝，欣此冻初解。春风入条肄，枯蘖依然在。有美北山薇，良苗正堪采。我欲携短筐，悠悠隔沧海。
新月
作者：丘葵
朝代：宋
体裁：五言律诗

斗柄犹未酉，明生已自庚。月光本端正，人见有亏盈。寂感此太极，炎凉彼世情。徘徊花影下，独自掩柴扃。
新月
作者：丘葵
朝代：宋

斗柄猶未酉，明生已自庚。
月光本端正，人見有虧盈。
寂感此太極，炎凉彼世情。
徘徊花影下，獨自掩柴扃。
日入
作者：丘葵
朝代：宋

日入川原暝，風悲草木枯。
時逢迂孔氏，我自哭唐衢。
市有虎求食，村無雞引雛。
乾坤空納納，何處著吾軀。
日入
作者：丘葵
朝代：宋

日入川原暝，风悲草木枯。时逢迂孔氏，我自哭唐衢。市有虎求食，村无鸡引雏。乾坤空纳纳，何处著吾躯。
日入
作者：丘葵
朝代：宋

日入川原暝，风悲草木枯。
时逢迂孔氏，我自哭唐衢。
市有虎求食，村无鸡引雏。
干坤空纳纳，何处着吾躯。
春日閒游过石所山
作者：丘葵
朝代：宋

盎盎春流水，微微风动苹。
江山一片石，童冠两三人。
落魄从渠笑，逍遥得我真。
百年浑是客，一月几佳晨。
春日閒游过石所山
作者：丘葵
朝代：宋

盎盎春流水，微微风动蘋。江山一片石，童冠两三人。落魄从渠笑，逍遥得我真。百年浑是客，一月几佳晨。
春日閒遊過石所山
作者：丘葵
朝代：宋

盎盎春流水，微微風動蘋。
江山一片石，童冠兩三人。
落魄從渠笑，逍遥得我真。
百年渾是客，一月幾佳晨。
春花
作者：丘葵
朝代：宋
体裁：七言律诗

花萼相承二月时，深红浅紫总皆宜。好春安得长为主，落叶那能再上枝。烂漫不因晴日丽，披离非为晚风吹。世间荣耀霎时事，误尽世人人不知。
春花
作者：丘葵
朝代：宋

花萼相承二月時，深紅淺紫總皆宜。
好春安得長爲主，落葉那能再上枝。
爛漫不因晴日麗，披離非爲晚風吹。
世間榮耀霎時事，誤盡世人人不知。
晓意
作者：丘葵
朝代：宋
体裁：五言律诗

邻窗鸡唱晓，客路马嘶风。夜色钟声外，晨光角韵中。蟾归曳残白，乌出浴新红。一点清明意，那无保养功。
晚步
作者：丘葵
朝代：宋
体裁：七言律诗

片月黄昏挂客愁，杖藜閒过水西头。婵娟正喜临清沼，菡萏无端枕碧流。入暮江山浑似画，向南门巷已先秋。稻田尽处为沧海，时见乘风万斛舟。
晚步
作者：丘葵
朝代：宋

片月黄昏挂客愁，杖藜閒過水西頭。
嬋娟正喜臨清沼，菡萏無端枕碧流。
入暮江山渾似畫，向南門巷已先秋。
稻田盡處爲滄海，時見乘風萬斛舟。
晚行书所见
作者：丘葵
朝代：宋
体裁：七言律诗

夕阳半落红犹在，寒月初升白未匀。流水孤村天欲暮，颓檐败壁野无人。雀衔遗芥营巢急，蛛绎新丝织网频。欲问前朝无故老，髑髅落地路荆榛。
晚行书所见
作者：丘葵
朝代：宋
体裁：五言绝句

山涧雨初收，涓涓水乱流。树根一片石，童子坐牵牛。
晚行書所見
作者：丘葵
朝代：宋

夕陽半落紅猶在，寒月初升白未勻。
流水孤村天欲暮，頹簷敗壁野無人。
雀啣遺芥營巢急，蛛繹新絲織網頻。
欲問前朝無故老，髑髏落地路荆榛。
晚行書所見
作者：丘葵
朝代：宋

山澗雨初收，涓涓水亂流。
樹根一片石，童子坐牽牛。
晚道过镜山寺借憩未及曙而返
作者：丘葵
朝代：宋

晚风残照岸乌巾，小借禅床憩旅身。
坐对新花忘故我，行看古月照今人。
聊为江畔骑馿客，难会云间驾鹤宾。
泡沫风灯成一笑，近来东海又扬尘。
晚道过镜山寺借憩未及曙而返
作者：丘葵
朝代：宋

晚风残照岸乌巾，小借禅床憩旅身。坐对新花忘故我，行看古月照今人。聊为江畔骑驴客，难会云间驾鹤宾。泡沫风灯成一笑，近来东海又扬尘。
晚道過鏡山寺借憩未及曙而返
作者：丘葵
朝代：宋

晚風殘照岸烏巾，小借禪床憩旅身。
坐對新花忘故我，行看古月照今人。
聊爲江畔騎馿客，難會雲間駕鶴賓。
泡沫風燈成一笑，近來東海又揚塵。
暗室
作者：丘葵
朝代：宋

一几善恶未分时，善本无为莫伪为。暗室休言人不见，此心才动鬼神知。
暗室
作者：丘葵
朝代：宋

一几善恶未分时，善本无为莫僞为。
暗室休言人不见，此心纔动鬼神知。
暗室
作者：丘葵
朝代：宋

一幾善惡未分時，善本無爲莫僞爲。
暗室休言人不見，此心纔動鬼神知。
暮雨
作者：丘葵
朝代：宋

几月环城万骑屯，一朝闻鞑便南奔。龙枯未必还忧蚁，牛瘠胡为莫偾豚。典午既衰无管仲，吐蕃方炽有怀恩。临风一掬英雄泪，散作弥天暮雨昏。
暮雨
作者：丘葵
朝代：宋

几月环城万骑屯，一朝闻鞑便南奔。
龙枯未必还忧螘，牛瘠胡为莫偾豚。
典午既衰无管仲，吐蕃方炽有怀恩。
临风一掬英雄泪，散作弥天暮雨昏。
暮雨
作者：丘葵
朝代：宋

幾月環城萬騎屯，一朝聞韃便南奔。
龍枯未必還憂螘，牛瘠胡爲莫僨豚。
典午既衰無管仲，吐蕃方熾有懷恩。
臨風一掬英雄淚，散作彌天暮雨昏。
曉意
作者：丘葵
朝代：宋

鄰窗雞唱曉，客路馬嘶風。
夜色鍾聲外，晨光角韻中。
蟾歸曳殘白，烏出浴新紅。
一點清明意，那無保養功。
書山翁房壁
作者：丘葵
朝代：宋

山翁有山癖，盡日對山青。
盂水晨煎茗，爐香夜誦經。
雨畦蔬長甲，風徑竹添丁。
獨有曾游客，清癯似鶴形。
書陳氏小軒壁
作者：丘葵
朝代：宋

一榻自徜徉，悠然古意長。
地幽如佛舍，軒小似船房。
萱草依堂綠，荆花夾樹香。
我來訪幽隠，話裏雨聲凉。
月中与诸友还在沙溪
作者：丘葵
朝代：宋
体裁：五言律诗

为爱江头月，回环宿鹭汀。露浓如泼水，天淡欲无星。树色依月黑，萤光出竹青。夜深幽兴极，瘦影自伶俜。
月中與諸友還在沙溪
作者：丘葵
朝代：宋

爲愛江頭月，回環宿鷺汀。
露濃如潑水，天淡欲無星。
樹色依月黑，螢光出竹青。
夜深幽興極，瘦影自伶俜。
有感
作者：丘葵
朝代：宋

万古有条平坦路，东西南北甚分明。
世间多少惺惺汉，尽向荆榛裏面行。
有感
作者：丘葵
朝代：宋

万古有条平坦路，东西南北甚分明。世间多少惺惺汉，尽向荆榛里面行。
有感
作者：丘葵
朝代：宋

萬古有條平坦路，東西南北甚分明。
世間多少惺惺漢，盡向荆榛裏面行。
李养吾董教同安为作长编
作者：丘葵
朝代：宋

一元之根贞下起，勾萌甲拆春阳敷。千红万紫弄晴霁，忽然暗绿绕丘墟。霜风厉厉百物遂，枝叶剥落留根株。一诚通复心无愧，虽千万往犹褐夫。浩然之气非袭取，所要与道与义俱。勿正勿忘勿助长，活泼泼地惟鸢鱼。子思吃紧为人处，邹孟得之曰养吾。千载断脉无人续，往往舐痔誇得车。何期邑泮乃亲见，铎音之来自方壶。加之卿相心不动，顾乃下教青衿徒。古来揖逊三杯酒，至和薰蒸遍八极。圣门狂者得气象，童冠浴沂风舞雩。叹子养浩亦已久，读书窗前草不除。明年春风二三月，不知先生与点无。
李养吾董教同安为作长编
作者：丘葵
朝代：宋

一元之根贞下起，勾萌甲拆春阳敷。
千红万紫弄晴霁，忽然暗绿绕丘墟。
霜风厉厉百物遂，枝叶剥落留根株。
一诚通復心无愧，虽千万往犹褐夫。
浩然之气非袭取，所要与道与义俱。
勿正勿忘勿助长，活泼泼地惟鸢鱼。
子思吃紧为人处，邹孟得之曰养吾。
千载断脉无人续，往往舐痔夸得车。
何期邑泮乃亲见，铎音之来自方壶。
加之卿相心不动，顾乃下教青衿徒。
古来揖逊三杯酒，至和熏蒸遍八极。
圣门狂者得气象，童冠浴沂风舞雩。
叹子养浩亦已久，读书窗前草不除。
明年春风二三月，不知先生与点无。
李養吾董教同安爲作長編
作者：丘葵
朝代：宋

一元之根貞下起，勾萌甲拆春陽敷。
千紅萬紫弄晴霽，忽然暗綠繞丘墟。
霜風厲厲百物遂，枝葉剝落留根株。
一誠通復心無愧，雖千萬往猶褐夫。
浩然之氣非襲取，所要與道與義俱。
勿正勿忘勿助長，活潑潑地惟鳶魚。
子思喫緊爲人處，鄒孟得之曰養吾。
千載斷脈無人續，往往舐痔誇得車。
何期邑泮乃親見，鐸音之來自方壺。
加之卿相心不動，顧乃下教青衿徒。
古來揖遜三杯酒，至和薰蒸遍八極。
聖門狂者得氣象，童冠浴沂風舞雩。
歎子養浩亦已久，讀書窗前草不除。
明年春風二三月，不知先生與點無。
村学
作者：丘葵
朝代：宋
体裁：七言律诗

矛头淅米末途难，活计僧梳刖屦间。老去欢悰如泼水，向来愚见欲移山。身穿犊鼻朝朝冷，眼见蝇头字字艰。扶病来为村学究，始知穷乏累清閒。
村學
作者：丘葵
朝代：宋

矛頭淅米末途難，活計僧梳刖屨間。
老去歡悰如潑水，向來愚見欲移山。
身穿犢鼻朝朝冷，眼見蠅頭字字艱。
扶病來爲村學究，始知窮乏累清閒。
杜鵑花
作者：丘葵
朝代：宋

望帝千年魄，春山幾度風。
聲聲向誰白，歲歲作花紅。
寂寞荒烟裏，妖嬈細雨中。
可憐濺成血，無復見蠶叢。
杜鹃花
作者：丘葵
朝代：宋

望帝千年魄，春山几度风。
声声向谁白，岁岁作花红。
寂寞荒烟裏，妖娆细雨中。
可怜溅成血，无復见蚕丛。
杜鹃花
作者：丘葵
朝代：宋

望帝千年魄，春山几度风。声声向谁白，岁岁作花红。寂寞荒烟里，妖娆细雨中。可怜溅成血，无复见蚕丛。
東歸擬再訪呂所盤不果所盤有詩因次韻
作者：丘葵
朝代：宋

何處啼鵑送落暉，江山信美不如歸。
子期死矣今安有，元亮來兮昨已非。
世事悠悠春夢斷，人才落落曉星稀。
白頭老伴惟君在，安得相隨繞樹飛。
東歸擬再訪呂所盤舟便不果盤有詩因次韻以謝
作者：丘葵
朝代：宋

對酒殷勤問後期，出門一步便相思。
自從剡曲回舟後，長憶巴山聽雨時。
鶴髮無成應念我，貂裘已敝欲從誰。
歸途不向盤中過，却被清泉笑惡詩。
极目
作者：丘葵
朝代：宋

羣形寂无声，四野澹将夕。
中庭聊极目，一鸟渡空碧。
极目
作者：丘葵
朝代：宋

群形寂无声，四野澹将夕。中庭聊极目，一鸟渡空碧。
梅
作者：丘葵
朝代：宋

历尽风霜不受埃，始知渠是岁寒材。孤芳独洁无由俗，百卉争娇未敢开。江驿倾攲留月伴，雪山凝冱带春来。樗翁忘了桂花白，误道柴桑不咏梅。
梅
作者：丘葵
朝代：宋

历尽风霜不受埃，始知渠是岁寒材。
孤芳独洁无由俗，百卉争娇未敢开。
江驿倾欹留月伴，雪山凝冱带春来。
樗翁忘了桂花白，误道柴桑不咏梅。
梅
作者：丘葵
朝代：宋

歷盡風霜不受埃，始知渠是歲寒材。
孤芳獨潔無由俗，百卉爭嬌未敢開。
江驛傾欹留月伴，雪山凝沍带春來。
樗翁忘了桂花白，誤道柴桑不詠梅。
梅影
作者：丘葵
朝代：宋

冷蕊疏疏密密，老枝怪怪奇奇。孤高不得春力，雅淡惟应月知。
梅影
作者：丘葵
朝代：宋

冷蘂疏疏密密，老枝怪怪奇奇。
孤高不得春力，雅淡惟应月知。
梅影
作者：丘葵
朝代：宋

冷蘂疏疏密密，老枝怪怪奇奇。
孤高不得春力，雅淡惟應月知。
梅影
作者：丘葵
朝代：宋
体裁：五言绝句

山空年岁晚，老气寒峥嵘。耿耿霜月夜，相看直到明。
梅影
作者：丘葵
朝代：宋

山空年歲晚，老氣寒崢嶸。
耿耿霜月夜，相看直到明。
極目
作者：丘葵
朝代：宋

羣形寂無聲，四野澹將夕。
中庭聊極目，一鳥渡空碧。
次吕之寿韵寄肯体
作者：丘葵
朝代：宋
体裁：五言律诗

甚矣吾衰也，时哉道亦然。诗书舆脱輹，岁月箭辞弦。所欠惟一死，斯须便百年。细思禽与犊，等是食和眠。
次吳文之韻
作者：丘葵
朝代：宋

江湖漫浪兩狂生，別後相思月一庭。
期子未來燈是伴，逐貧不去筆無靈。
詩書東閣頭空白，勢利迷人眼孰青。
安得世無黄口輩，遍遊天下作蜻蜓。
次吴文之韵
作者：丘葵
朝代：宋
体裁：七言律诗

江湖漫浪两狂生，别后相思月一庭。期子未来灯是伴，逐贫不去笔无灵。诗书东阁头空白，势利迷人眼孰青。安得世无黄口辈，遍游天下作蜻蜓。
次呂之壽韻寄肯體
作者：丘葵
朝代：宋

甚矣吾衰也，時哉道亦然。
詩書輿脫輹，歲月箭辭弦。
所欠惟一死，斯須便百年。
細思禽與犢，等是食和眠。
次所盘山村
作者：丘葵
朝代：宋

溪外青山山外村，数间茅屋掩柴门。青裙灶下偷窥客，白发堂中笑弄孙。乞火煮茶烧土锉，隔篱贳酒举匏尊。梅花不解留人住，山路归来已夕昏。
次所盘山村
作者：丘葵
朝代：宋

溪外青山山外村，数间茅屋掩柴门。
青裙竈下偷窥客，白髮堂中笑弄孙。
乞火煮茶烧土锉，隔篱贳酒举匏尊。
梅花不解留人住，山路归来已夕昏。
次所盤山村
作者：丘葵
朝代：宋

溪外青山山外村，數間茅屋掩柴門。
青裙竈下偷窺客，白髮堂中笑弄孫。
乞火煮茶燒土銼，隔籬貰酒舉匏尊。
梅花不解留人住，山路歸來已夕昏。
次放翁梅花韵
作者：丘葵
朝代：宋

冰崖雪谷物未芽，造物破荒开此花。
神全形枯近有道，意庄正色知无邪。
高坚正要饱忧患，放弃何遽愁荒遐。
移根上苑亦早计，竹篱茅舍真吾家。
平生自嫌亦自许，妙处可识不可夸。
金樽翠杓未免俗，篝灯为试江南茶。
次放翁梅花韵
作者：丘葵
朝代：宋

冰崖雪谷物未芽，造物破荒开此花。神全形枯近有道，意庄正色知无邪。高坚正要饱忧患，放弃何遽愁荒遐。移根上苑亦早计，竹篱茅舍真吾家。平生自嫌亦自许，妙处可识不可誇。金樽翠杓未免俗，篝灯为试江南茶。
次放翁梅花韻
作者：丘葵
朝代：宋

冰崖雪谷物未芽，造物破荒開此花。
神全形枯近有道，意莊正色知無邪。
高堅正要飽憂患，放棄何遽愁荒遐。
移根上苑亦早計，竹籬茅舍真吾家。
平生自嫌亦自許，妙處可識不可誇。
金樽翠杓未免俗，篝燈爲試江南茶。
次晦庵先生韵自警
作者：丘葵
朝代：宋

我非欠缺圣非余，此性皆由气与虚。
欲认存亡为出入，莫嫌粗粝慕膏腴。
仰钻未得有门入，酬酢方知讲学疏。
一息犹存毋敢懈，从今要下死工夫。
次晦庵先生韵自警
作者：丘葵
朝代：宋

我非欠缺圣非馀，此性皆由气与虚。欲认存亡为出入，莫嫌粗粝慕膏腴。仰钻未得有门入，酬酢方知讲学疏。一息犹存毋敢懈，从今要下死工夫。
次晦庵先生韻自警
作者：丘葵
朝代：宋

我非欠缺聖非餘，此性皆由氣與虛。
欲認存亡爲出入，莫嫌粗糲慕膏腴。
仰鑽未得有門入，酬酢方知講學疏。
一息猶存毋敢懈，從今要下死工夫。
次欧阳少逸韵呈雪庭禅师
作者：丘葵
朝代：宋

蘋婆影镂日华明，照见枝头果已成。却是南风有吟思，时将万叶作秋声。吟得秋声满院凉，不知六月有骄阳。禅心已是空诸相，无奈瓶花故故香。瓶花故故透禅房，师自无心花自香。客散夜深归定里，白生虚室月无光。
次欧阳少逸韵呈雪庭禅师·其一
作者：丘葵
朝代：宋

苹婆影镂日华明，照见枝头果已成。
却是南风有吟思，时将万叶作秋声。
次欧阳少逸韵呈雪庭禅师·其一
作者：丘葵
朝代：宋

蘋婆影镂日华明，照见枝头果已成。却是南风有吟思，时将万叶作秋声。
次欧阳少逸韵呈雪庭禅师·其三
作者：丘葵
朝代：宋

瓶花故故透禅房，师自无心花自香。
客散夜深归定裏，白生虚室月无光。
次欧阳少逸韵呈雪庭禅师·其三
作者：丘葵
朝代：宋

瓶花故故透禅房，师自无心花自香。客散夜深归定里，白生虚室月无光。
次欧阳少逸韵呈雪庭禅师·其二
作者：丘葵
朝代：宋
体裁：七言绝句

吟得秋声满院凉，不知六月有骄阳。禅心已是空诸相，无奈瓶花故故香。
次歐陽少逸韻呈雪庭禪師·其一
作者：丘葵
朝代：宋

蘋婆影鏤日華明，照見枝頭果已成。
却是南風有吟思，時將萬葉作秋聲。
次歐陽少逸韻呈雪庭禪師·其三
作者：丘葵
朝代：宋

瓶花故故透禪房，師自無心花自香。
客散夜深歸定裏，白生虛室月無光。
次歐陽少逸韻呈雪庭禪師·其二
作者：丘葵
朝代：宋

吟得秋聲滿院凉，不知六月有驕陽。
禪心已是空諸相，無奈瓶花故故香。
次長卿韻
作者：丘葵
朝代：宋

秋盡始相見，宵殘即語離。
將歸悲宋玉，不飲愧袁絲。
送遠意未愜，思家興頗隨。
可憐鏡山夜，未與小盤期。
次长卿韵
作者：丘葵
朝代：宋
体裁：五言律诗

秋尽始相见，宵残即语离。将归悲宋玉，不饮愧袁丝。送远意未惬，思家兴颇随。可怜镜山夜，未与小盘期。
次韵吕之寿见忆
作者：丘葵
朝代：宋

日暮客送客，此情悲复悲。栖栖吾老矣，寂寂子何之。跬步便相忆，论心未有期。江湖成底事，空使素衣缁。